ועדת הפנים ואיכות הסביבה, כנסת 18, פרוטוקול מספר 577, 2012-06-27 09:00

אמנון כהן: אני פותח את הישיבה של ועדת הפנים והגנת הסביבה.

אמנון כהן: הנושא על סדר-היום: הצעת חוק הרשות הארצית לכבאות והצלה, התשע"ב–2012, הכנה לקריאה שנייה ושלישית.

אמנון כהן: אנחנו מתכוונים היום לראות את המצגת של התקינה ולהתחיל את ההצבעות.

אמנון כהן: ראשית, אני מברך את השר לביטחון פנים שיושב אתנו כאן, כמובן שהנושא הזה מאוד חשוב, ואני גם מודה לו שכל המשרד: המנכ"ל וכל הצוות המקצועי וכמובן משרד האוצר, משרד ראש הממשלה, משרד הפנים – למרות שזה עבר ממשרד הפנים – כל אנשי הצוות היו שם כל הזמן קשובים והתעניינו, כולל שר הפנים.

אמנון כהן: למעשה, היום אנחנו מדברים על חוק היסטורי, שמספר רב של שנים רצו להעביר אותו רפורמה בכבאות והנושא היה בעייתי, בגלל סיבות מוצדקות, לא מוצדקות, כרגע לא ניכנס לזה.

אמנון כהן: כתוצאה מהאסון הכבד שקרה בכרמל – בו שילמנו מחיר כבד מאוד בחייהם ובבריאותם של החברים, הלוחמים והשוטרים, מצער שזה בנסיבות האלה – הגענו להבנה ולהחלטה, ואני מברך את הממשלה שהכינה את הרפורמה שהגיעה לוועדה.

אמנון כהן: למעשה, הוועדה קראה את כל הסעיפים, שמעה את כל ההערות של האנשים שנמצאים כאן, ועדיין יש דברים שצריכים לבוא כרגע לסיכום סופי.

אמנון כהן: פשוט נגדיר איפה הבעיות, כבר יש גם פתרונות ברוך השם.

אמנון כהן: אני רוצה גם לשבח את פעילות לוחמי האש אתמול בירושלים.

אמנון כהן: אתמול בערב, לפני שנסעתי לכיוון הבית עברתי במקום, בבוקר שוחחתי עם ראש עיריית ירושלים, פשוט עניין אותי אם הפקנו לקחים, אם הכוחות היו מתואמים.

אמנון כהן: אני רוצה לשבח את עבודת המטה של השר – גם נוכחותך שם היתה חשובה והתיאום בין הכוחות היה מוצלח ביותר, כך התרשמתי מראש עיריית ירושלים.

אמנון כהן: הכוחות פעלו באופן כזה שהיו מתואמים, גם כוחות ההצלה, כל הכוחות בשטח – משטרה, כיבוי אש, חירום.

אמנון כהן: בשם ראש עיריית ירושלים, בשמי, בשם עם ישראל, תודה לכם, תודה ללוחמים שהשתלטתם ושעשיתם עבודה מצוינת.

אמנון כהן: הבית הזה שלכם ואנחנו אתכם.

אמנון כהן: וביחד, אני מודה שעד רגע זה – גם אתמול בלילה ישבתם לניסוח ההסכמים הסופיים על מנת לשמור על מעמד לוחם האש, שאנחנו שולחים אותו כמדינה לטפל בבעיה הזו, ואנחנו חייבים לתת לו את כל הגיבוי ואת כל התנאים.

אמנון כהן: זה עדיין נמצא בסיום – נשמע את האוצר שיגיד לנו איפה זה עומד ונדע מתי זה יסתיים סופית.

אמנון כהן: זה חשוב לנו מאוד.

אמנון כהן: נושא אחר שאנחנו עדיין צריכים לשמוע תשובות לגביו הוא הבעיה של תמיכת השלטון המקומי בממשלה, שצריכה עדיין להשתתף.

אמנון כהן: אומנם כאשר אני בודק מספרית, ואנחנו מתעסקים עם ועדת כספים וכל הוועדות בנושאים כלכליים, בסופו של דבר השלטון המקומי ירוויח מכל המהלך הזה, כי כל הפנסיות, כל ההוצאות שהיו, בוודאי שהממשלה לוקחת על עצמה, זה הרבה מאוד כסף יחסית למה שהם צריכים להשתתף.

אמנון כהן: אבל כרגע נראה שהשלטון המקומי עדיין משתתף בפעילות של כבאות והצלה.

אמנון כהן: יש איזשהו מתווה שנתתי למשרד האוצר, למשרד לביטחון פנים, שהם עדיין צריכים לתת לי תשובה.

אמנון כהן: לא מה שכתוב בחקיקה.

אמנון כהן: בחקיקה נאמר שעוד חמש שנים כולם צריכים לתת את אותו סכום שנתנו קודם.

אמנון כהן: אני חושב שצריך להיות גם כאן משהו דיפרנציאלי, שהרשויות החלשות צריכות לשלם פחות.

אמנון כהן: לדעתי, לא צריך להיות חמש שנים, והחזקות ישלמו יותר, אבל גם כאן אני רוצה שיהיה דיפרנציאלי.

אמנון כהן: האוצר צריך להחזיר תשובה.

אמנון כהן: שאלתי אותם – נקבל את התשובה.

אמנון כהן: היתה גם בעיה של חומרים מסוכנים וחומרים רעילים.

אמנון כהן: האכסניה תישאר במשרד להגנת הסביבה או שזה יעבור לחוק שהלוחמים האלה למעשה באים במגע עם החומרים – אנחנו יודעים שהשבוע כשהיתה בשוהם דליפת חומר מסוכן הכבאים נכנסו לשם – ואנחנו צריכים לתת להם את ההגנה ואת ההכשרה הראויה, גם את הפיצוי על הדברים האלו.

אמנון כהן: אני מודה לייעוץ המשפטי של הוועדה, מירי ועידו, עשיתם עבודה מצוינת, עבודת מטה.

אמנון כהן: שלא תחשבו שקראנו את החוק וזה נגמר.

אמנון כהן: ישבו כאן צוותי העובדים, צוותים אחרים בנושא חומרים רעילים, היתה לנו גם בעיה בנושא של קק"ל – היה מצב שבו קק"ל לא הסכימו שיטילו עליהם משימות שהם לא יכולים לעמוד בהן, אז גם כאן שלחנו אותם לעשות עבודה.

אמנון כהן: וכמובן, שאר הדברים שבאו להתאמות ותיאומים בין המשרד לביטחון פנים לבין הוועדה.

אמנון כהן: כשאנחנו אומרים רפורמה, בוודאי ובוודאי שהיא לא תצא כמו שהיא נכנסה.

אמנון כהן: וכמובן, הדבר החשוב, כבוד השר, לזה צריך לתת את הדגש – חבר'ה אני לא שומע את עצמי – זה הנושא של תקינה ומבנה ארגוני, שאנחנו נראה כרגע במצגת.

אמנון כהן: אנחנו צריכים להגיע למצב שבו אנחנו עוזרים לך, כבוד השר, נהיה אתך יד ביד, כך שזמן ההגעה של הכבאית לאירוע יצומצם עד כמה שאפשר, ונתאים אותו למצב שאנחנו עם המדינות המפותחות, שהזמן שלהם הוא ממש מינימלי.

אמנון כהן: בעצם, אנחנו עומדים בפער עצום מאוד, בוודאי שכל דקה זה המון כסף, אנחנו מבינים את זה.

אמנון כהן: ולכן, הנושא של תקינה ומבנה ארגוני חייב להיות מגובה בתקציב.

אמנון כהן: ובתקציב אנחנו רוצים לתת גם עוד משהו, שלא יהיה מצב שבו התחלנו בתהליך של מבנה ארגוני, ויבוא עכשיו האוצר ויגיד לך, תעשה קיצוץ "פלט", ולא תוכל לעמוד בזה.

אמנון כהן: ואני דורש כאן, והוועדה גם ביקשה, שנושא המבנה הארגוני, שתציגו לנו היום, יהיה מגובה בתקציב.

אמנון כהן: ולאחר מכן שלוש שנים לפחות לא לנגוע בתקציב הזה, לא לקצץ בו שום שקל, כי המערך צריך להיות מוכן, ואם חס וחלילה יהיה תרחיש כזה או אחר, או ביטחוני או חס וחלילה שריפה, שנוכל לתת מענה.

אמנון כהן: צריכים לתת את הכלים.

אמנון כהן: התקציב פה הוא נושא חשוב ביותר.

אמנון כהן: זאת אומרת, כבוד השר, על התקציב תקום ותיפול הרפורמה היום.

אמנון כהן: לכן, אנחנו אתך ומגבים אותך, אנחנו רוצים שהתקציב יהיה ברור, שלא יגידו אילוצים כאלה ואחרים, ואילוצים יש הרבה.

אמנון כהן: אתה אמון גם על משטרת ישראל, אתה אמון גם על כל נושא שירות בתי-הסוהר, צרכי עמך מרובים, תמיד יכול להיות שפה חסר לך, מפה חסר לך, ואני לא רוצה שייגעו בזה, בנושא של כבאות והצלה בתקופה שאתה רוצה לתת לו שיקום, ליישם את הרפורמה.

אמנון כהן: ולכן, אני מבקש ממך שהנושא הזה יבוא לידי ביטוי.

אמנון כהן: פשוט ישבתי כמה דקות לפני כן עם הגברת נאוה בוקר, שהיא אשת אחד השוטרים שנספה באסון הכרמל, והיא לקחה על עצמה שליחות, מסירות, בהתנדבות, הזמנה חופשית להקים – על-פי בקשתכם, על-פי בקשת המשרד – מרכז הכשרה ללימודי כבאות והצלת חיים.

אמנון כהן: אני יודע שיש לכם מרכז כזה שלכם, אבל היא רוצה לעבות, לעשות מרכז מבקרים.

אמנון כהן: יש בן-אדם שאומר, אני מתחבר למשהו, אני רוצה לעשות, אני מבקש שתיתן לה את האכסניה, תעזור לה במה שצריך, אנחנו כוועדה נעזור לה, כל הממשלה תעזור.

אמנון כהן: ואני מבקש לתת גם לזה התייחסות, כי אנחנו רוצים שגם כוחות המתנדבים האלה שעושים מתוך הלב יבואו לידי ביטוי.

אמנון כהן: ברגע זה תחליטו מי מציג לנו.

יצחק הרצוג: אמנון, ומה עם ההסכם הקיבוצי?

אמנון כהן: שאלה טובה, תיכף אענה.

אמנון כהן: אתה רוצה כמה משפטים?

אמנון כהן: אני רוצה לראות את התקינה.

אמנון כהן: כבוד השר, רוצה להגיד דברים, בבקשה.

יצחק אהרונוביץ': בוקר טוב, אני באמת רוצה בפתח הדברים להגיד לך, אדוני היושב-ראש, מלה של תודה והערכה על כל מה שאתה עושה, על כל מה שאתה מקדם, זה לא פשוט – ולא בכדי הפורום פה רחב, ואנחנו רואים את ההתעניינות – להביא את כולם בסוף, להגיע להסכם וליצירת החוק, שנעלה אותו היום להצבעה, אני יודע שהקשיים הם מרובים, אבל אני באמת רוצה לומר לך מלה של תודה והערכה, וכמובן לחברי הוועדה.

יצחק אהרונוביץ': חברי חברי הכנסת, מכובדים, אתמול היתה לנו שריפה.

יצחק אהרונוביץ': אני כבר עברתי שריפות.

יצחק אהרונוביץ': יש פה אנשי מקצוע שמתעסקים בשריפות.

יצחק אהרונוביץ': היא יכולה להתפתח לשריפה ענקית.

יצחק אהרונוביץ': גם השריפה בכרמל התחילה ממשהו קטן וזה התפתח.

יצחק אהרונוביץ': הנושא של השריפות בכלל בערי ירושלים, זה דבר שקורה מדי פעם, בעיקר בקיץ.

יצחק אהרונוביץ': הסיבות לשריפה עדיין בבדיקה.

יצחק אהרונוביץ': כנראה שאנחנו מדברים פה על הצתה, אבל הנושאים עדיין בבדיקה.

יצחק אהרונוביץ': אתמול ראינו את לוחמי האש; ראינו את המשטרה; ראינו את מד"א; ראינו את המפקדים; את הפיקוד המשולב; את החפ"ק המשולב; את הגיבוי המהיר של כל צוותי הכיבוי מכל הארץ על-פי הנחיות הנציב; ראינו איך אחד עובד עם השני, והכל באמת למען מטרה של הצלת חיים.

יצחק אהרונוביץ': מטוסים באוויר מסייעים לכוחות הקרקע.

יצחק אהרונוביץ': לקח שעה, לקח שעתיים, לקח שלוש שעות, השריפה כובתה.

יצחק אהרונוביץ': ככה הייתי רוצה לראות את הטיפול בשריפות במדינת ישראל.

יצחק אהרונוביץ': אני מציין את זה לטובה לכולם, שבאמת עשו עבודה מצוינת.

יצחק אהרונוביץ': אבל זה היה למעשה, אנחנו עדיין ביומן, לא בסרט האמיתי שיכול להתפתח לנו בכל מקום בארץ.

יצחק אהרונוביץ': ארצנו הקטנטונת מרובת ומשופעת בשריפות.

יצחק אהרונוביץ': הדבר השני, שהתחלנו פה את התהליך – רבותי, קצת שקט – של הרפורמה אחרי האירוע הקשה מאוד בכרמל, שבו נספו 44 אנשים, לוחמי אש, שוטרים, סוהרים.

יצחק אהרונוביץ': ב-9 בינואר 2011 אושרה החלטת הממשלה להעברת האחריות.

יצחק אהרונוביץ': חוק הכבאות וההצלה עלה לקריאה ראשונה בכנסת ב-21 במרץ 2012 ואושר, ולאחר מכן זה עבר לוועדת הפנים.

יצחק אהרונוביץ': אמרתי בפתח הדברים ואני אומר את זה גם היום - - -

אמנון כהן: לא יכול, אני בעצמי לא שומע את השר.

אמנון כהן: איך אתם שומעים?

אמנון כהן: יש הרבה רעש שם.

קריאה: לא מעניין.

אמנון כהן: לא חשוב, אין מה לעשות.

אמנון כהן: מכבדים את כולם, כל אחד ידבר, אחד מעניין, אחד פחות מעניין, כל מי שצריך ידבר.

אמנון כהן: למעשה, את שלב הדיבורים גמרנו.

אמנון כהן: אנחנו הולכים להצבעות היום.

אמנון כהן: כבר שמענו את כולם.

אמנון כהן: לכן, אנחנו רק בתיאומים האחרונים ונלך להצבעה.

יצחק אהרונוביץ': אני רוצה לומר, ואני חוזר ואומר, לא אתן את ידי לפגיעה בלוחמי האש.

יצחק אהרונוביץ': לא אתן שייפגעו בזכויות ולא בשכר, בשום דבר – רק לשיפור אתן את ידי.

יצחק אהרונוביץ': והדברים האלה ברורים וחדים, אני חוזר על זה בפעם השנייה.

יצחק אהרונוביץ': עשינו באמת מאמצים אדירים להגיע להבנות, גם אני באופן אישי, המנכ"ל של המשרד, המנכ"ל הקודם של המשרד, כל משרדי הממשלה כולם נרתמו.

יצחק אהרונוביץ': אני יודע שהמלאכה לא פשוטה ולעשות את הרפורמה הזאת – היא באמת אחת הרפורמות החשובות במדינת ישראל.

יצחק אהרונוביץ': אדוני היושב-ראש, הצגתי לראש הממשלה ולממשלה את מה שאתה הולך לראות, את כל הפערים הקיימים, על-פי הבנתנו ועל-פי מומחים שקיימים היום בארץ.

יצחק אהרונוביץ': מה הפערים?

יצחק אהרונוביץ': הפערים גדולים.

יצחק אהרונוביץ': חלקם הקטן נסגר במהלך השנה-שנה וחצי שהם נמצאים אצלי.

יצחק אהרונוביץ': עדיין תראו פערים גדולים.

יצחק אהרונוביץ': השנה היינו אמורים לקבל, היושב-ראש, כ-300 מיליון שקלים ב-2012, מה שאושר זה 40 מיליון שקלים בלבד.

יצחק אהרונוביץ': התקציב ייכנס גם לגבי ההמשך ל-2013 בדיוני התקציב.

יצחק אהרונוביץ': סך הכול כ-400 מיליון שקלים, מאז שזה עבר, כבר הושקע בתחום הכבאות כדי לשפר, והדרך עדיין ארוכה.

יצחק אהרונוביץ': אנחנו באמת נמצאים בתחילתה של הרפורמה – עוד דקה ואסיים – זה שלב אחד שנראה אותו, שחסר עדיין, וחייבים לעמוד בתוכנית החומש שהכנו, כדי לסגור את הפערים.

יצחק אהרונוביץ': מצד שני, אסור לנו אחרי דוח המבקר להגיע למצב שהיינו בו לפני השריפה בכרמל.

יצחק אהרונוביץ': אסור לנו.

יצחק אהרונוביץ': בעיני, הביטחון ולתת את השירות של ההצלה לתושבי מדינת ישראל הוא בראש ובראשונה.

יצחק אהרונוביץ': יש פה משימה חשובה לכולנו, כדי להצביע היום ולהעביר את זה בוועדת הפנים, ואני מקווה שהוועדה תאשר את זה.

יצחק אהרונוביץ': תודה.

אמנון כהן: תודה רבה.

אמנון כהן: מי מציג את המצגת?

יצחק הרצוג: שנייה, אבל אין לך אישור לתוכנית חומש.

יצחק הרצוג: אין לך אישור לתקצוב של כוח האדם ואין לך אישור להסכם קיבוצי.

אמנון כהן: שנייה אחת, אנחנו בשלב הזה רואים את המצגת.

אמנון כהן: יהיו לנו שאלות למצגת.

אמנון כהן: בבקשה.

אמנון כהן: מי מציג את המצגת?

אמנון כהן: ודים, מי?

אמנון כהן: בבקשה, אדוני.

דני קריבו: בוקר טוב, אדוני היושב-ראש, חברי הכנסת, הוועדה, כל היושבים פה, אנסה בכמה דקות לסקור בפני הוועדה את המערך, ולשקף בפני הוועדה את מצבו והכיוון שאנחנו רואים למערך.

דני קריבו: אסקור בקצרה – רקע, מצב המערך היום, מה נעשה מאז שעברה החלטת הממשלה לפני שנה וחצי, וכפי שהזכיר גם השר, מה מקובל בעולם ולאן אנחנו רוצים לקחת את המערך הזה.

דני קריבו: אז כידוע, רצף של דוחות וועדות נמצאים ברקע של כל הרפורמה.

דני קריבו: כל הוועדות והדוחות בסופו של דבר הגיעו למספר מצומצם מאוד של המלצות שחלקם הגדול, אם לא כולם, נמצאים בחקיקה המוצעת פה.

דני קריבו: חקיקה, הקמת מערך ארצי וחיזוק המערך בכללותו, כדי שהמערך יוכל לתת את המענה הנדרש.

דני קריבו: מבחינת המצב של המערך – אנחנו מדברים היום על מערך של כ-2,200 כבאים ועובדים.

דני קריבו: מרביתם האבסולוטי לוחמי אש – כ-75%, יתרת המערך– כוח תמיכה ואנשים שעוסקים במניעה ובחקירה.

דני קריבו: מבחינת גילאי המערך – אנחנו מדברים על מערך מגוון, כפי שמצוין פה בשקף, חלק לא מבוטל בגילאים יותר מתקדמים, ואנחנו פועלים כדי לשפר את המצב הזה.

דני קריבו: כמובן כדי לבנות מערך שיש בו את הניסיון הנדרש מצד אחד, ומצד שני את הכוחות הצעירים שיודעים לרוץ מהר.

דני קריבו: מבחינת מצבת וגילאי כלי רכב – אנחנו מדברים על מערך שיש בו כ-400 כלי רכב מבצעיים, ישנם פערים מסוימים שאנחנו פועלים כדי לסגור אותם – כ-70 כלי רכב מעל גיל 20, אחרי המאמצים שעשינו בשנה האחרונה, שתיכף אעמוד עליהם.

דני קריבו: מה נעשה?

דני קריבו: – כפי שהזכיר השר, בינואר 2011 החליטה הממשלה להעביר את המערך, ומאז כולנו פועלים כדי לקדם את המערך – הופץ תזכיר חוק, חיזקנו את הנציבות, בנינו משל"ט ארצי וגויס כוח אדם, רכש והצטיידות, שתיכף אפרט, והוקמה טייסת בחיל האוויר כדי לתת את המענה מבחינת כיבוי אווירי.

דני קריבו: ברמה הלאומית, במסגרת החלטת הממשלה מינואר 2011 הוקצו לא מעט משאבים – 305 מיליון שקלים לטובת המערך במשרד לביטחון פנים, במקביל לזה הקמת הטייסת, גם בסכומים לא מבוטלים, וחיזוק היכולות של פיקוד העורף בהיקף של כ-50 מיליון שקלים.

דני קריבו: מבחינת המשרד – מה שנעשה מחולק בגדול לארבע קבוצות – גייסנו, כמו שנאמר, כוח אדם, סדר גודל קרוב ל-300 לוחמי אש חדשים, נרכשו עשרות רבות, כ-100 רכבים חדשים, רק כדי לשים את המספר הזה בפרופורציה, השנה הכי פורייה שהיתה עד אז מבחינת רכש כבאיות היא 1985, אז רכשו 18 כבאיות.

דני קריבו: בנוסף לזה, הקמנו מלאי אסטרטגי של חומר מעכב בעירה וחידשנו ציוד, גם אישי, גם יחידתי, פינוי, שיפוצים, אבל גם כפי שגם עלה בדיונים בוועדה וכפי שהזכיר גם השר, יש עוד מה לעשות, לא השלמנו את המהלך, אבל בהחלט התקדמנו.

דני קריבו: מבחינת הטייסת – אנחנו מדברים על יחידה שיש בה שמונה מטוסים, יש פה את הנתונים של הפיצויים שלהם ב-2011.

דני קריבו: וכפי שעולה כמובן, עיקר העבודה בחודשי הקיץ.

דני קריבו: מבחינת גודל השריפות ב-2011 – אז כפי שמצוין פה, שבע שריפות גדולות, שריפה גדולה אומר ארבעה מטוסים ומעלה פועלים בו זמנית באירוע, והנתונים פה לפנינו.

דני קריבו: מבחינת המענה שאנחנו רואים כשאנחנו משווים את עצמנו לעולם – אז בעולם אנחנו מדברים על כשלוש שריפות ל-1,000 נפש, מספר דומה בארץ.

דני קריבו: זמני התגובה בעולם המערבי – סדר גודל של שבע עד עשר דקות, אצלנו יש מה לשפר.

דני קריבו: הצוותים או הצוות שמגיע לאירוע - - -

אמנון כהן: אצלנו 17 דקות.

דני קריבו: כן, אמרתי שיש מה לשפר.

דני קריבו: מבחינת הצוות שמגיע לאירוע – גם שם יש מקום לשיפור גם מבחינת מספר הנפשות לתחנה בממוצע כמובן, אנחנו נדרשים לשיפור.

דני קריבו: התוכנית הרב-שנתית שגם אליה תיכף אגיע, שמנו למולה יעד כמותי איכותי שמדבר על 75% מענה איכותי לכלל האוכלוסייה בכל שעות היממה, כמדד למדוד את עצמנו, האם אנחנו משיגים את היעד ששמנו.

דני קריבו: המבנה הארגוני, אדוני היושב-ראש - - -

אבי אנקורי: אבל הוא לא גמור.

אמנון כהן: לא להפריע עכשיו.

אבי אנקורי: אבל הוא לא גמור.

אמנון כהן: לא להפריע.

אמנון כהן: תפריע, אני אוציא.

אמנון כהן: כן.

דני קריבו: כמובן שאנחנו מדברים על מערך ארצי.

דני קריבו: נציבות כבאות והצלה כגורם העליון במערך הזה, שלצדו כמובן בית-הספר.

דני קריבו: שבעה מחוזות במקביל למחוזות של המשטרה, של פיקוד העורף, כדי לוודא שהמענה גם בחירום ובכל מצב אחר הוא מרבי ומיטבי, ומתחת למחוזות תחנות, תחנות משנה ונקודות הזנקה, במטרה להביא את הכבאית ואת צוות לוחמי האש כמה שיותר קרוב לאירוע.

דני קריבו: מבחינת המבנה בתוך הנציבות ובתוך המחוזות – אנחנו מדברים על גופים שיעמדו על שלוש רגליים – פעם אחת הרגל המבצעית, פעם שנייה הרגל המניעתית וכמובן גם המינהל כגורם התומך בכל המערך המבצעי והמניעתי.

דני קריבו: גם בנציבות וגם במטות של המחוזות אותם מבנים.

דני קריבו: מבחינת מבנה התחנות – אנחנו מדברים על תחנות בשלושה גדלים שונים – התחנה המרכזית הגדולה עם 61 לוחמי אש, שיהיו לו צוותי כיבוי וכמובן גם מטה; תחנות משנה עם 31 לוחמי אש, גם הוא עם מטה מצומצם; ובסוף, נקודות הזנקה, שמטרתם, כמו שאמרתי קודם, לקרב את הכבאית והצוות כמה שיותר קרוב לאירוע.

דני קריבו: מבחינת תקציב והתחשבנות – תקציב 2011 מתחלק מבחינת האחוזים, כפי שמוצג פה, בין הרשויות המקומיות, המדינה וההכנסות.

דני קריבו: ולהבדיל, ההשקעות המסיביות שבוצעו בשנים האחרונות, מרביתם על ידי המדינה, מיעוטם על ידי הרשויות, כ-90% על ידי המדינה, כ-10% על ידי הרשויות.

דני קריבו: מבחינת מספרים – אנחנו מדברים על סדר גודל של קרוב ל-700 מיליון שקלים, כאשר כ-300 מיליון שקלים זה מהרשויות המקומיות ב-2011.

דני קריבו: החוק, אני מזכיר, מדבר על 2010 וכבר פה רואים את הפערים, והמספרים פה לפנינו.

דני קריבו: מבחינת ההקצאות המיוחדות, כפי שאמרתי, מרביתן על ידי המדינה, 320 מתוך ה-350 מיליון שקלים על ידי המדינה, וזה כמובן לא כולל את פיקוד העורף ולא את הטייסת.

דני קריבו: מבחינת ההתחשבנות מול הרשויות המקומיות – מצד אחד, אנחנו מדברים על לקיחת הנכסים של הרשויות, הם נאמדים בסדר גודל קרוב ל-600 מיליון שקלים, כאשר גם מהמספר הזה, צריכים לזכור, שחלק לא מבוטל בעצם מההשקעות של המדינה ולא של הרשויות.

דני קריבו: ולצד זה, כ-2.5 מיליארד שקלים אומדן התחייבויות רק מול נושא הגמלאות.

דני קריבו: מן הסתם אנחנו נלמד על עוד התחייבויות וחובות בהמשך.

דני קריבו: לקראת 2013 אנחנו רואים שהמדינה בכל מקרה תידרש להשקעות לא מבוטלות, גם מסוג תוספות כוח אדם שגויס, גם ההסכם הקיבוצי שגובש, גם הפערים למול מה שהחוק מדבר על ההשתתפות של הרשויות המקומיות והתוכנית הרב-שנתית שטרם סוכמה, וכפי שהזכרתי קודם, ההתחייבויות שניחשף אליהן בהמשך.

אמנון כהן: באיזה סכום התקציב היום?

אמנון כהן: כי פשוט יש לנו בחוק – אנחנו רוצים לעזור לנציבות וזה נופל על המשרד לביטחון פנים, אנחנו רוצים לשמור על התקציב הזה למספר שנים, אבל אין לי בסיס.

אמנון כהן: על איזה סכום תקציב אתה מדבר, שמאושר או יאושר בתקציב 2013?

אמנון כהן: יתכן שתגיד, הדרישה שלנו x, אנחנו במשא ומתן עם האוצר, אנחנו רוצים להגיע לזה, אבל מה הצפי, שאדע.

אמנון כהן: פה אני רואה מה היה ב-2012.

דני קריבו: פה יש את הנתונים של 2010 ו-2011.

אמנון כהן: אני גם יודע שיש פה השקעות חד-פעמיות בגלל המצב שהיה.

ישעיהו בר דב: יש 350 מיליון שקלים.

דני קריבו: לא, הם בצד.

דני קריבו: אנחנו מדברים על מערך שהתקציב שלו ב-2013.

אמנון כהן: כמה יהיה ב-2013?

דני קריבו: אנחנו מדברים על מערך שב-2010, 2011 עמד על קרוב ל-700 מיליון שקלים מלמטה.

דני קריבו: ב-2012 אנחנו באזור ה-700 מיליון שקלים ואנחנו מצפים ומקווים שנוכל לעבור את המספר הזה בצורה משמעותית, כפי שהזכרתי גם קודם, אנחנו במגעים עם האוצר.

אמנון כהן: התוכנית מדברת על בין כמה לכמה?

אמנון כהן: מה שהצגתם לממשלה, לראש הממשלה, לשרי ישראל.

קריאות: - - -

דני קריבו: בתוכנית הרב-שנתית, אדוני היושב-ראש, אנחנו מדברים על תגבור של סדר גודל של 250 עד 300 מיליון שקלים למערך, וזה כדי לבצע את מה שכתוב פה – גיוס של כוח אדם נוסף, הקמת תחנות, רכש של רכבי כיבוי, מתקני אימון, וכמובן ציוד אישי ובניית מערך מתנדבים.

דני קריבו: מבחינת כיבוי מהאוויר – גם שם אנחנו בעיצומה של עבודה כדי לקבוע את מענה הקבע, שמבחינתנו זה בתיאום עם חיל-האוויר, שאמור להתבסס מצד אחד, על הרחבת היחידה הנוכחית, ומצד שני, שדרוג בצי המסוקים של משטרת ישראל, שיגויס לצורך העניין גם למשימות של הכבאות.

דני קריבו: לסיכום, אדוני השר, אנחנו מדברים על מהלך, כפי שאמר היושב-ראש, מהלך היסטורי, שהרגל המרכזית נמצאת פה – החקיקה שממסדת את כל העניין, תוכנית רב-שנתית שבאה לגבות את החקיקה, כיבוי מהאוויר שנותן את החיפוי, וכל זה במטרה לבנות מערך כיבוי מהמובילים בעולם.

קריאה: היושב-ראש שאל מה התקציב פה.

קריאה: שאלת מה התקציב.

אמנון כהן: אני מבקש לא להפריע, לא תהיה לי סבלנות פה, אין שוק.

אמנון כהן: רותם, כבוד המנכ"ל, אנחנו מעבירים חוק, חוק בלי תקציב לא שווה כלום.

אמנון כהן: יש לנו כמה שערות לבנות בראש.

אמנון כהן: לכן, דיונים, הכול בסדר.

אמנון כהן: אז אני רוצה לדעת על מנת לעזור למשרד הזה, למערך הכיבוי וההצלה, כשאנחנו אומרים, תקציב שנת 2013 כרגע בדיונים, אבל הצפי הוא – זה הסכום.

אמנון כהן: ואני רוצה להכניס אותו לפה ולשלם אותו לשלוש שנים ושאף אחד לא ייגע בו.

אמנון כהן: אבל אולי זה לא רק המנכ"ל, כי אתה מדי פעם רוצה לתת לשם ולפה, לא יודע.

יצחק אהרונוביץ': לא, לא קשור.

אמנון כהן: אבל אני, ונמצאים אחרי גם חברי הוועדה, בשבילנו התקציב חשוב מאוד, זה הלב של הרפורמה.

אמנון כהן: בלי זה אני לא יכול להתקדם.

אמנון כהן: אז סתם להגיד לי משפטים יפים, על הכיפק, אנחנו מבינים דיפלומטיה.

אמנון כהן: כסף.

רותם פלד: העלות של התוכנית הזאת, כפי שגם הוצגה לראש הממשלה, בפריסה לחמש שנים עולה משהו שהוא בין 250 ל-300 מיליון שקלים בשנה.

יצחק הרצוג: והאוצר הסכים לה?

יצחק הרצוג: יש הסכמה של האוצר?

יצחק הרצוג: זו השאלה.

יצחק הרצוג: אז מה אומר האוצר?

אמנון כהן: כל שנה?

אמנון כהן: בחמש שנים?

רותם פלד: כפי שאמר - - -

אמנון כהן: הבנתי.

אמנון כהן: נשמע את האוצר בנושא התקציב.

אמנון כהן: ודים, אתה עונה בשם האוצר?

אמנון כהן: בבקשה, איפה זה עומד מבחינתנו.

ודים גודון: קודם כל, אדוני היושב-ראש, אנחנו צריכים להסתכל בפרספקטיבה לפני כמה שנים – מערך הכבאות קיבל בשנתיים האחרונות תוספות תקציביות ניכרות, כמו שגם ציין השר, כמו שגם צוין במצגת.

ודים גודון: מדובר במאות מיליוני שקלים, כ- 500 מיליוני שקלים הושקעו על ידי המדינה במערך הכבאות.

ודים גודון: דבר כזה לא היה מאז קום המדינה.

ודים גודון: את זה צריך לקחת בחשבון.

אמנון כהן: המנכ"ל אומר שמהיום במשך חמש שנים 2013 עד 2018, כל שנה 300 מיליון, בסדר?

אמנון כהן: מקובל?

ודים גודון: אדוני היושב-ראש, אגיד לך ולוועדה הנכבדה, חוץ מהתוכנית הרב-שנתית הזאת שמוצגת פה על ידי המשרד לביטחון פנים, מדובר בתוספות שצריך להכניס למערך הכבאות ב-2013, שלא מופיעות פה בתוכנית הזאת – ההסכם הקיבוצי המתגבש עם העובדים, פערים שכבר קיימים בחוק לעומת הרשויות המקומיות.

ודים גודון: כבר היום, אם החוק יעבור כלשונו, מדובר בפער של כ-40 מיליון שקלים.

ודים גודון: הרשויות לא מסכימות לזה.

ודים גודון: צריך לראות איך אנחנו מגיעים לסיכום אתם.

יצחק הרצוג: מה, אתה אומר שאין כסף עכשיו.

ודים גודון: כלומר, מדובר כבר ביותר מ-100 מיליון שקלים שצריך לראות איפה מדינת ישראל מוצאת אותם, כדי להכניס את זה לתקציב הכבאות.

אמנון כהן: אבל עכשיו מגדילים את הגירעון.

ודים גודון: אנחנו מדברים על הוצאה.

אמנון כהן: בסדר, אבל יהיה כסף איך לממן, קח הלוואה, כמו שאתה לוקח לדברים אחרים.

ודים גודון: אנחנו מדברים על צד ההוצאה, על תוספות תקציביות.

ודים גודון: לגבי התוכנית הזאת, אדוני היושב-ראש - - -

אמנון כהן: יש יותר מדי רעש פה, אני לא יכול – אפללו, אי-אפשר ככה.

אמנון כהן: לא.

אמנון כהן: אתם עושים רעש, אני לא שומע את הוועדה.

אלי אפללו: - - -

אמנון כהן: אז תשב, אתה לא יכול כל רגע פה להסתובב, אי-אפשר.

אמנון כהן: שב, ידידי.

אמנון כהן: אי-אפשר לעבוד ככה.

אמנון כהן: בבקשה.

אלי אפללו: אני לא עומד בשינויים.

אלי אפללו: אשב.

ודים גודון: אדוני היושב-ראש, לגבי התוכנית הזאת, בנוסף לתוספות תקציביות שצריך להכניס חוץ מהתקציב, גם קנו עכשיו כבאיות, גם גייסו עכשיו כבאים - - -

אמנון כהן: יש פה רפורמה.

ודים גודון: צריך לשלם לאנשים חדשים שכר, צריך לשלם דלק לכבאיות, זה כבר הרבה מאוד כספים שכבר צריך להגדיל את תקציב 2013.

אמנון כהן: אז אתה אומר שזה יעלה יותר מ-300 מיליון.

ודים גודון: אני אומר, אדוני היושב-ראש, שאנחנו יושבים עכשיו בימים אלה עם המשרד לביטחון פנים לסכם את זה יחד עם משרדים אחרים לקראת תקציב 2013.

ודים גודון: בסופו של דבר ממשלת ישראל צריכה לקבל החלטה כמה כסף היא שמה לטובת הנושא הזה, ואנחנו צריכים לסכם את זה.

אריה ביבי: מה שכתוב פה זה על הקרח?

יצחק הרצוג: זהו, זו השאלה, אם זה על הקרח.

ודים גודון: ממש לא, ממש לא.

ודים גודון: אני לא מסכים.

אריה ביבי: אם זה לא על הקרח, אז הבנו.

אהרון אלמליח: זה על הקרח פה.

אמנון כהן: תן רגע את המיקרופון לאהרון עוזיאלי.

אמנון כהן: אני רוצה לדעת מה סיכמתם עם העובדים.

אמנון כהן: עוד משפט אחד אין סנטימנטים לאף אחד, אני מוציא, את כל הקבוצה אוציא.

אמנון כהן: אני מבקש לדעת וגם חברי הוועדה רוצים לדעת, ואנחנו נתנו פה מספיק זמן, ואני רוצה גם לשבח את עבודת ועד העובדים, יואב גדסי, ידידי, עשיתם עבודה טובה, התקדמתם כברת דרך ארוכה ביותר.

אמנון כהן: אני גם יודע שהתחשבתם בממשלה, אבל שמרתם על החברים, ולנו חשוב לשמור על לוחמי האש.

אמנון כהן: ואני רוצה לדעת מטעם משרד האוצר, סגן הממונה על השכר, איפה הגעתם, איפה זה עומד בניסוחים הסופיים.

מירי רגב: גם החוזים האישיים, כבוד היושב-ראש.

אמנון כהן: סליחה, תני לי.

אמנון כהן: יש לנו גם - - -

מירי רגב: לא רק הכבאים, גם חוזים אישיים.

אמנון כהן: מירי, אני מבקש ממך.

אמנון כהן: יש לנו פה גם את הנושא של הפנסיונרים, כבאים שהיו, מה מצב הסטטוס שלהם, יש לנו פה מכתב שקיבלת מידידי אלי ויטל, שהוא גזבר, עובד בחוזה אישי, יש לי פנייה גם מהמהנדסים ומההנדסאים, שהם כנראה גם בחוזה אישי - - -

מירי רגב: גם פקחים.

אמנון כהן: שנייה.

אמנון כהן: אסגור את הדיון, נלך.

אמנון כהן: תתייחס בבקשה קודם כל להסכם הקיבוצי, לחוזים אישיים וכל מה שהעלינו, שנדע שחס וחלילה בהעברה הזאת, לא פגענו במישהו.

אמנון כהן: התרשמתי, גם על ידי השר, גם על ידי משרד האוצר, שאין כוונה לפגוע באף עובד, שזו המטרה, זה בגדול, איך עושים את זה עכשיו.

אמנון כהן: בבקשה, אדוני.

אהרון עוזיאלי: לפני מספר ימים ישבנו עם מנכ"ל ההסתדרות להתייחס לעובדים בהסכמים הקיבוציים.

אהרון עוזיאלי: ההסתדרות לא כל כך אהבה את הטיוטה שהעברנו.

אהרון עוזיאלי: היא הביעה קורת רוח , ולכן ישבנו אתמול על הטיוטה שלנו עם ארנון, שהוא יושב-ראש הסתדרות המעו"ף, עם יואב מארגון הכבאים ביחד עם אגף תקציבים ומנכ"ל המשרד לביטחון פנים כדי ליישר את ההדורים ולהבין בדיוק מה נכון ומה לא נכון מבחינת ההבנות שלנו ושל ההסתדרות.

אהרון עוזיאלי: אני שמח להודיע שקודם כל, להבנתי, ואני מניח שההסתדרות תחזק את האמירה הזו, אתמול התקדמנו בצורה ברורה מאוד מה נותן ההסכם הקיבוצי לכל סוגי העובדים שקיימים ברשות.

אהרון עוזיאלי: ואני מזכיר, יש לנו פה כבאים על מספר - - - – יש לנו עובדים מינהליים, יש לנו עובדי - - - לכל סקטור, הוא ייחודי לעצמו עם הבעיות שלו, ואני חושב שנתנו מענה לכל - - -

מירי רגב: גם החוזים האישיים נמצאים בתוך המענה הזה מול ההסתדרות?

אמנון כהן: תיכף הוא יענה.

אהרון עוזיאלי: לא, חוזים אישיים מעצם הגדרתם הם לא מול ההסתדרות.

אהרון עוזיאלי: אתייחס לזה.

מירי רגב: בוודאי.

אהרון עוזיאלי: בכל מקרה, ההסתדרות ביקשה פסק זמן כדי לעגן את ההסכמות שנוגעות ברמה הכלכלית לטובת הסכם קיבוצי מסודר.

אהרון עוזיאלי: הדבר זה ייקח לדעתי, כמה ימים, סדר גודל של שבוע.

אהרון עוזיאלי: אני חושב שניתן לסכם את הדברים ולהגיע להסכם קיבוצי סגור סופי, שימצה את כל ההבנות שהגענו אליהן.

אהרון עוזיאלי: לגבי החוזים האישיים – כל העובדים, עובדים מהכבאויות, מהאיגודים והמחלקות העירוניות, כל העובדים, כולל עובדים בחוזים אישיים, עוברים לרשות החדשה.

אהרון עוזיאלי: העובדים בחוזים אישיים, הודענו ואני מודיע פה, אם יש שאלה בעניין, יזכו מבחינתנו במענק החד-פעמי שמשולם לכל העובדים העוברים מהאיגודים הקיימים והמחלקות לרשות החדשה.

אהרון עוזיאלי: החוזים עצמם ברובם לא ישתנו, כי מה שיש בחוזה אישי יישאר - - -

אמנון כהן: איפה אעגן את זה?

אהרון עוזיאלי: נוציא הודעה - - -

אמנון כהן: אומנם יש לנו פרוטוקול, אבל איפה אני יכול לעגן, שאהיה סמוך ובטוח - - -

אהרון עוזיאלי: הממונה על השכר - - -

אמנון כהן: תן להשלים, בבקשה.

מירי רגב: רגע, תן לו להשלים את השאלה.

אמנון כהן: אני מסיים את החוק, מצביע, והכל בסדר.

אמנון כהן: אתה מבטיח שהכול בסדר פה.

אמנון כהן: פה אל תגיד לי יש לי חור בתקציב, נסיבות, עניינים.

אהרון עוזיאלי: אמרנו את זה.

אמנון כהן: אני יכול לקבל בבקשה מכתב לוועדה של מה שאתה אומר כרגע - -

מירי רגב: נכון.

אמנון כהן: - - למרות שזה כתוב בפרוטוקול, שאתם מתחייבים.

אמנון כהן: כל מה שאתה אומר, אני רוצה שתעלה את זה בכתב לפחות לוועדה.

אמנון כהן: אני לא יכול לחייב אותך שתכניס את זה בהסכם הקיבוצי, כי זה הסכם אחר, כי זה הסכם בחוזים אישיים.

אמנון כהן: אבל אני כוועדה רוצה לעקוב, ואז אני יכול להחזיק את הנושא האחר של המשרד לביטחון פנים, אם הוא לא יעמוד בהתחייבויותיו.

אמנון כהן: אז אני כאן רוצה מכתב - - -

יצחק הרצוג: זה לא המשרד לביטחון פנים, אמנון, זה האוצר, אתה יודע את זה.

יצחק הרצוג: שהוא יתחייב.

אריה ביבי: זה האוצר.

אמנון כהן: זה בסדר.

מירי רגב: כן, זה נכון.

אמנון כהן: הוא האוצר, הוא מתחייב, הוא מביא לי מכתב.

יצחק הרצוג: הוא לא מתחייב, זו הבעיה.

יצחק הרצוג: לא אהרון.

יצחק הרצוג: אהרון בסדר, זה - - -

אהרון עוזיאלי: אני מוחה ידידי, חבר הכנסת הנכבד, אני מוחה על ההתייחסות.

אהרון עוזיאלי: אני מבקש להבהיר ולהודיע, ואין לי שום בעיה, גם נעשה את זה ברמה הפורמלית מול הוועדה, ונראה לי שלא פחות חשוב מול המשרד לביטחון פנים ונציגות הכבאות, שזה יהיה המצב – זאת אומרת שהעובדים האלה עוברים עם מענק, כפי שמשולם לאחרים.

אהרון עוזיאלי: לגבי הדברים - - -

מירי רגב: מה מבטיח של יפטרו אותם?

מירי רגב: איך אתה מבטיח שאתה ממשיך להעסיק אותם ושלא יפטרו אותם?

אהרון עוזיאלי: מה מבטיח שלא יפטרו אותי?

מירי רגב: לא, לא.

מירי רגב: זו תשובה שהיא לא תשובה.

מירי רגב: מה מבטיח?

אהרון עוזיאלי: אבל אבהיר - - -

מירי רגב: האמת היא שמול פקידי האוצר, זה באמת מבטיח.

מירי רגב: לא מפטרים אף פקיד אוצר, ואין לכם אחריות על כלום - -

יצחק הרצוג: שאם יהיה מעבר - - -

מירי רגב: - - גם מבקר המדינה שאומר שהאוצר אחראי על חלק מהשריפה, אין שום דבר לפקידי האוצר.

מירי רגב: אתם תמיד נשארים בתפקיד.

מירי רגב: השאלה שלי מאוד פשוטה – האנשים האלה 20% מעובדי הרשות לא היו אמורים להתפטר באף שלב.

מירי רגב: אני שואלת אותך שאלה פשוטה, מה מבטיח את זה שהם חלק מההסכם, נכנסים לתוך המשרד לביטחון הפנים, מקבלים את הזכויות שלהם, ולא מחר בבוקר באים ובעוד חודש מפטרים אותם.

מירי רגב: זה הכול.

אמנון כהן: אבל זה הסכם אישי.

מירי רגב: אמר היושב-ראש דבר מאוד נכון, תוסיף מסמך לגבי מי שחתום על חוזה אישי.

אמנון כהן: מירי, אבל זה חוזה אישי.

מירי רגב: בסדר, אמנון, אבל אתה מכיר את המשחק, תוך חודש יגידו – יפטרו אותם.

אמנון כהן: מירי, אני, אמנון נכנס לחוזה אישי לשלוש שנים, גמרתי שלוש שנים, נגמר.

אמנון כהן: אם הוא רוצה אותי, מחזיק אותי.

מירי רגב: אוקיי, מצוין.

אמנון כהן: זה אותו דבר בכל דבר.

אמנון כהן: לא יהיה מצב עכשיו שיפטרו מישהו בגלל שהיה מעבר.

מירי רגב: זה בדיוק, זה העניין, זו הנקודה, כבוד היושב-ראש, אתה דיברת על - - -

אמנון כהן: היא אומרת, הברור מאליו צריך גם להיאמר.

מירי רגב: בדיוק, להיאמר ולהיכתב.

אריה ביבי: נא לכבד את החוזים האישיים.

אהרון עוזיאלי: אני רוצה להבהיר ולחדד.

אהרון עוזיאלי: אנחנו לא מחפשים, במירכאות או לא במירכאות, את העובדים בחוזים אישיים, להיפך.

אהרון עוזיאלי: אנחנו חושבים שאותם עובדים בוודאי אותם 12 גזברים לדוגמה, שפנו אליך בצורה ישירה - -

אסי לוי: מיועצים משפטיים?

אמנון כהן: סליחה, צא החוצה עכשיו.

מירי רגב: למה דווקא הוא?

אמנון כהן: רק נכנסת, בשביל זה העניין, שב פה בשקט.

מירי רגב: מה הוא אמר?

מירי רגב: דווקא אסי – אתה מוציא דווקא את הליכודניקים.

קריאות: - - -

מירי רגב: דווקא את הליכודניקים הוא מוציא החוצה.

אמנון כהן: יש פה גם מפלגת העבודה, גם קדימה, אני רואה את כולם, רק ש"ס אין פה.

אמנון כהן: זה בסדר.

קריאה: אמנון, אנחנו פה.

אמנון כהן: אה, פה.

אמנון כהן: אתה כבר פה?

קריאה: אני פה, אמנון.

אמנון כהן: בסדר.

ציון פיניאן: אמנון, כדי לאזן תוציא ממרצ.

קריאות: - - -

אמנון כהן: חבר'ה, הרפורמה חשובה.

אמנון כהן: זה בסדר מדי פעם – תן תשובות ענייניות, כן, בבקשה.

אהרון עוזיאלי: אני רוצה להבהיר, שאל"ף, אין לנו שום - - -

קריאות: - - -

אמנון כהן: זהו, הפגנו את המתח, נגמר.

אהרון עוזיאלי: אין לנו שום כוונה לפטר את העובדים האלה בעקבות המעבר.

אהרון עוזיאלי: אני חושב שאנחנו זקוקים לעובדים האלה, ואנחנו צריכים את השירותים הטובים שלהם.

אהרון עוזיאלי: זה לא אומר שיש חסינות, כמו לכל עובד אחר בחוזה אישי שלא יפוטר forever, אבל אני מודיע שבעקבות המעבר אין שום כוונה או חשיבה לצמצם את מצבת העובדים האלה בחוזים.

אמנון כהן: פנסיונרים?

אהרון עוזיאלי: לגבי הפנסיונרים – אנחנו ממילא נערכים למיפוי הזכויות של כל העובדים והפנסיונרים באיגודי העובדים ובמחלקות.

אמנון כהן: זה מכוח נושא אחר.

אהרון עוזיאלי: זה מכוח זה שהתחייבנו לשקף את תקציבי הרווחה וכל מה שעומד לזכות העובדים והפנסיונרים.

אהרון עוזיאלי: במסגרת הזאת ייסקרו גם הזכויות של הפנסיונרים, כל נושא פעילות הרווחה, הביטוחים השונים שעומדים לרשותם, דברים מהסוג הזה, אם יש להם מתקנים למשל, שהיום מעמידה הכבאות, במקומות המקומיים, לרשות הפנסיונרים כפינות שיכולים להשתמש בהם, לעשות שירותים כאלה ואחרים.

אהרון עוזיאלי: הדברים האלה - - -

דב חנין: למה בעצם, אדוני - - - לנו על ההסכם?

אמנון כהן: מה שלומך, דב, הגעת?

אמנון כהן: מרגיש טוב?

אמנון כהן: איך היית בוועדה אחרת?

אמנון כהן: לא השתעממת?

דב חנין: מצוין, בוועדה האחרת היה מצוין.

אמנון כהן: אה, מצוין היה?

אמנון כהן: בסדר.

אהרון עוזיאלי: הדברים האלה יישמרו, כמו שהיה קודם, גם להבא.

יוסי כץ: מי אחראי?

אהרון עוזיאלי: זאת המחויבות שנתנו גם לעובדים הפעילים וגם נשכפל את אותה התחייבות לטובת הפנסיונרים - -

אמנון כהן: בסדר?

יוסי כץ: אם זה ייעשה.

אמנון כהן: בוודאי.

אהרון עוזיאלי: - - כי באמת אין חשיבה שבמסגרת הזאת פתאום ייקרו דברים לרעה – לא לעובדים ולא לפנסיונרים, לעומת המצב שקיים כיום בכל איגוד ומחלקה.

אמנון כהן: בסדר?

אמנון כהן: לגבי עובדים נסכם כך, אנחנו בעזרת השם - - -

ציון פיניאן: עובדים זה החלק הכי חשוב.

מירי רגב: בוא נראה מה הוא מסכם.

אריה ביבי: שמחר לא ייתקע - - -

יצחק הרצוג: אולי נשמע את יואב גדסי?

דב חנין: אדוני היושב-ראש - - -

אמנון כהן: אתן לך, רק תראה אם מה שאני אומר מקובל, אז נתקדם.

אמנון כהן: אני רוצה כרגע להתחיל בסעיפים, להתקדם בהצבעות.

אמנון כהן: יש עוד הרבה הערות לסעיפים.

אמנון כהן: הייעוץ המשפטי כאן יאיר את עניינו.

אמנון כהן: לגבי העובדים הבנתי שנשארו נושאים של ניסוחים בין מחלקות משפטיות, זאת אומרת, במקרו, ברמת התקציב הכול סוכם.

אמנון כהן: אני מבקש מידידי אהרון, תעביר לוועדה בכתב לגבי חוזים אישיים, שאין כוונה לפטר, שהם יזכו במענק כזה וכזה וכל מה שהבטחת ומה שאמרת, אני לא רוצה מעבר לזה, אבל אנחנו צריכים לגבות את זה.

אמנון כהן: אני לא רוצה לחייב אותך להכניס את זה בהסכם הקיבוצי, כי זה לא האכסניה שלו, גם לא רוצה להכניס את זה לחוק, כי זה לא המקום שלו.

אמנון כהן: לכן, אני מבקש מכתב, שאדע לעקוב ואם יש איזושהי בעיה, שנקיים דיון נוסף כאן עוד פעם ועוד פעם, עד שנגמור את הבעיה.

אמנון כהן: אני מקווה שלא תהיה בעיה.

מירי רגב: מצוין.

אבישי ברוורמן: בסדר גמור.

אריה ביבי: לא, לא רק מכתב.

אריה ביבי: אני חושב שהם צריכים לבוא לוועדה ולהגיד לנו מה נעשה עם האנשים.

אמנון כהן: אריה, לא, זה בלי שום קשר.

אמנון כהן: אני רוצה קודם כל, מכתב.

אמנון כהן: חבר'ה, יואב.

אמנון כהן: זה לגבי החוזים האישיים.

אהרון עוזיאלי: נמלא אחר בקשתך.

אמנון כהן: פנסיונרים גם.

אמנון כהן: כל הנושא של הניסוחים – מתחילת הרפורמה אמרתי שנסגור את כל הקצוות, כולל חומרים מסוכנים, כולל קק"ל, כולל השלטון המקומי וכולל העובדים.

אמנון כהן: לא רציתי להתנות אחד בשני בשום דבר, בשביל שאחד מהם לא יקבל יותר כוח מהשני.

אמנון כהן: כולם אותו דבר.

אמנון כהן: הרפורמה חשובה ביותר, אבל לא על חשבון משהו אחר.

אמנון כהן: אבל אני אומר עוד פעם, אל תתפסו אותנו במלה ואל תמתחו את העצבים של כולם.

אמנון כהן: הרפורמה חשובה לכולנו, חשובה לעם ישראל.

אמנון כהן: אני מבקש לסיים את הניסוחים, את מה שנשאר לכם, לא למשוך לשבוע-שבועיים-חודש, אפשר גם שנתיים.

אמנון כהן: להושיב אותם בחדר, שישבו יום-יומיים-שלושה.

אמנון כהן: בכל מקרה, אם אני מצביע היום, אני רוצה בשבוע הבא, ביום שני, להניח את זה על שולחן הכנסת כבר.

אמנון כהן: אני לוקח על עצמי, ואני מבקש את הייעוץ המשפטי של הוועדה, עדיין תנסחו את החוק.

אמנון כהן: שבוע הבא יש לכם את הזמן לתיאומים סופיים.

אמנון כהן: כל השבוע הבא אתם יושבים על תיאומים סופיים, כאשר אנחנו נדחה את ההנחה למליאה ליום שני אחרי זה, לא הקרוב.

אמנון כהן: אבל אחרי זה אין.

מירי רגב: עד יום שני המכתב, אריה, תגיד את זה.

אבישי ברוורמן: בסדר.

אמנון כהן: אל תיקחו אותנו כמובן מאליו.

אמנון כהן: לא בטוח שזה לא יעלה, אבל לא בטוח שזה כן יעלה.

אמנון כהן: לכן, כל אחד מטעמו יעשה את המאמצים שלו לסיים, כולל פנסיונרים, מכתב שאני צריך לקבל, כולל נושא של ניסוחים של יושב-ראש ועד העובדים עם ההסתדרות.

אמנון כהן: אהרון, אתם צריכים לסיים עד סוף שבוע הבא, מקסימום עד יום ראשון הבא.

מירי רגב: גם עם הרשויות המקומיות - - -

אמנון כהן: סליחה, ארנון עכשיו.

אמנון כהן: יש לך מיקרופון, ארנון.

קריאה: מבנה ארגוני, תקציב, מה עם שאר הדברים?

אמנון כהן: סליחה, לאט-לאט.

אמנון כהן: נציג ההסתדרות, ארנון.

ארנון בר דוד: אנחנו מלווים את התהליך תקופה ארוכה מאוד.

ארנון בר דוד: אתמול אחר הצהריים ובלילה ישבנו שבע שעות רצופות, בסוף הגענו להבנות על כל הנושאים עליהם דיברו פה.

ארנון בר דוד: אתם יודעים שהבנות זה הבנות, ובסוף נייר חתום זה נייר חתום.

ארנון בר דוד: יש עדיין מרחק בניסוחים, זה ייקח זמן.

ארנון בר דוד: אני לא רוצה שניתפס פה רק על פנסיונרים או - - - של הפנסיונרים – גם לגבי האיגודים, טכנאים, הנדסאים, גם הנושא של החוזים האישיים, למרות שאני לא מייצג אותם, עלה אתמול.

ארנון בר דוד: את התשובות שמעתם היום.

ארנון בר דוד: למעשה, מבחינת הסיכומים עוד לא סגור היום.

ארנון בר דוד: עם כל הכבוד לחקיקה ולרפורמה, אדוני היושב-ראש, אני חושש שברגע שתעבור פה החקיקה, אז אנחנו לא נתקדם בנושא הניסוחים וניתקל בבעיות או בהקשחת עמדות, ואני חושש מהעניין הזה.

ארנון בר דוד: וזה ייקח עוד מספר ימים, עוד שבועיים, שנגיע להבנות סופיות.

ארנון בר דוד: הייתי מבקש ממך, אדוני היושב-ראש, להיות מודע – לא לקיים היום את ההצבעות.

ארנון בר דוד: אנחנו רוצים להגיע לרפורמה הזאת בהבנות שיתגבשו בשיתוף פעולה, כמו שפעלנו בתקופה האחרונה באחריות לאומית – יושבים פה ידידי הכבאים מכל רחבי הארץ, הם הולכים למהלך הזה, הם יודעים מה קורה, אבל הם גם רוצים להיות רגועים, הם רוצים להיות שותפים, והם לא רוצים לקבל חקיקה על הראש כשאין עדיין את ההסכם - - -

אמנון כהן: אבל יש לך את הזמן.

ארנון בר דוד: יש זמן - - -

אמנון כהן: סיימתם אתמול ביום שלישי, נתתי כבר - - -

ארנון בר דוד: - - -

אמנון כהן: אז יש לך כמעט שבועיים עד יום ראשון.

אמנון כהן: זאת אומרת ש - - -

ארנון בר דוד: - - -

אמנון כהן: לא להפריע.

אמנון כהן: לחץ יש.

אבי אנקורי: מה הלחץ?

אבי אנקורי: מה?

קריאות: - - -

אבי אנקורי: מה הלחץ?

אבי אנקורי: מה קרה?

אבי אנקורי: אבל מתחרים על הראש שלנו?

אבי אנקורי: מה קרה?

מירי רגב: כבוד היושב-ראש, אם לא יהיו ניסוחים סגורים - - -

קריאות: - - -

אמנון כהן: - - -

אבי אנקורי: לא להעלות להצבעה, כי אז זה הכול אבוד - - -

מירי רגב: יש לנו שלושה שבועות, אפשר לחכות עוד שבוע – רוצה לקדם את העניין - - -

אמנון כהן: אל תדברי, אל תדברי את, עזבי אותי.

אמנון כהן: את רוצה, אני לא מצביע.

מירי רגב: אני רוצה שתקדם את העניינים, זה הכול.

אמנון כהן: את לא רוצה להצביע?

אמנון כהן: לא להצביע?

מירי רגב: אני רוצה לוודא שהניסוחים סגורים.

אבי אנקורי: לא, לא להצביע.

אבי אנקורי: לא.

שלומי לביא: לא להצביע.

אהרון אלמליח: לא להצביע.

מירי רגב: שלא תהיה בעיה - -

קריאות: - - -

מירי רגב: - - שאנחנו מצביעים על דבר אחד, ואחר כך יוצרים בעיה במקום אחר.

אמנון כהן: חברת הכנסת מירי רגב, אגיד שביקשת לא להצביע היום?

אמנון כהן: תגידי עכשיו את.

מירי רגב: אני אומרת לך דבר מאוד פשוט, נצביע כשהנושא סגור.

קריאות: - - -

אמנון כהן: מספיק, חאלס.

אמנון כהן: צבועים לא צריכים להיות פה עכשיו.

אמנון כהן: אל תעשו לי פה - - -

מירי רגב: זה לא צבועים.

מירי רגב: אנחנו צריכים לסגור את העניין.

אמנון כהן: עכשיו ארנון בזכות דיבור.

אלי אפללו: אנשים שלי באים להצביע נגד.

אמנון כהן: אתה מבקש שבועיים.

אמנון כהן: אני נותן לך שבועיים פחות יומיים.

אמנון כהן: אתה צריך - - -

אבי אנקורי: בלי הצבעה היום.

אמנון כהן: דווקא אני גומר את ההצבעה היום.

אבי אנקורי: אין בעיה.

אבי אנקורי: אני מבטיח לך שלא יהיו כבאים במדינה היום.

אמנון כהן: מאה אחוז.

אמנון כהן: צא החוצה עכשיו ותעשה הצבעה.

גדעון לייב: אף אחד לא יכנס היום לתחנות.

גדעון לייב: אף אחד שלא יכנס לתחנות.

אמנון כהן: מאה אחוז, אף אחד לא צריך.

קריאות: - - -

גדעון לייב: לא יכנסו לתחנות.

אבי אנקורי: הכול על הגב שלנו.

גדעון לייב: מה, על הגב שלנו יעשו מה שרוצים - - -

אמנון כהן: גדעון, מספיק.

ארנון בן דוד: גדעון, יש דרך להגיד את הדברים.

גדעון לייב: - - - עם האוצר, זאת התוצאה.

קריאה: - - -

אמנון כהן: גדעון, מספיק.

ארנון בר דוד: אדוני היושב-ראש, חברי הכנסת, אני מבקש את החשיבה שלכם וגם את ההגנה שלכם – שלא להעביר פה חקיקה מבלי שההסכם יהיה חתום, גם מבחינת ההרגשה של הכבאים שלא מוליכים אותם לאיזשהו מקום אפל, אנחנו בישורת האחרונה.

ארנון בר דוד: אדוני היושב-ראש, אין לנו כרגע שום עניין למסמס ולעכב, ואנחנו בסוף התהליך.

ארנון בר דוד: אני זקוק כרגע לעוד שבועיים, פחות יומיים.

ארנון בר דוד: קח את העניין הזה בחשבון לפני שאתה הולך למהלכים.

ארנון בר דוד: אני צריך רק - - -

מירי רגב: למה שבועיים?

מירי רגב: אתה לא יכול לסגור את זה השבוע?

ארנון בר דוד: אני לא יכול.

קריאות: - - -

ארנון בר דוד: אני מבקש ממך, אדוני היושב-ראש, את ההגנה ועם חברי הכנסת, שגם אם אתה הולך לאיזשהו מהלך, שאנחנו נהיה מאובטחים.

ארנון בר דוד: אני מעביר כעת - - -

אמנון כהן: לא, אתה לא מעביר אף אחד.

אמנון כהן: דיברנו מספיק, אנחנו הולכים להצביע.

שלמה דולברג: אדוני היושב-ראש, אנחנו רוצים להגיד מלה.

שלמה דולברג: ברשותך, סליחה.

דב חנין: אדוני, היושב-ראש, אפשר - - -

אמנון כהן: לא, כרגע לא.

שלמה דולברג: פורום נכבד.

אמנון כהן: תוך כדי ההצבעות.

דב חנין: עוד אין הצבעות.

קריאות: - - -

דב חנין: אמנון, כל הכבוד לעובדים.

דב חנין: עוד לא התחלנו הצבעות.

קריאות: - - -

אמנון כהן: ועד העובדים, אני מבקש.

דב חנין: הצעה לסדר.

אבי אנקורי: הוא מעביר את זה בלי כסף, אין כסף, הוא מעביר - - -

אמנון כהן: שנייה אחת, לא לדבר.

קריאות: - - -

אבי אנקורי: גם על השאלות ששאלת לא קיבלנו תשובות.

אבי אנקורי: שאלת את האוצר שאלות, לא קיבלנו תשובות - - -

אמנון כהן: התשובות לא בשבילך.

אמנון כהן: אני השתכנעתי מהתשובות.

קריאות: - - -

אמנון כהן: אני מבקש להוציא את הכבאים.

דב חנין: זו שערורייה.

קריאה: - - -

אמנון כהן: אתם רוצים ככה?

אמנון כהן: מה זה?

דב חנין: אפשר הערה לסדר?

אהרון אלמליח: זה בדיוק היחס, גם ההסכם הוא כזה.

אמנון כהן: שב בשקט.

אמנון כהן: בבקשה.

אמנון כהן: עשינו מעל ומעבר בשבילך, אל תגיד.

אהרון אלמליח: מעל ומעבר.

אמנון כהן: אל תזלזל, כי עשינו מעל ומעבר.

שלומי לביא: סליחה, אדוני היושב-ראש, הם לא נתנו לך כסף.

שלומי לביא: שאלת, הם לא נתנו לך תשובה.

אמנון כהן: אני שואל, עד יום ראשון הבא, אני רוצה שתתכנס ותביא לי את החתימה.

קריאה: תגיד לו חודש.

אמנון כהן: מבחינתך זה אצלך כרגע בניסוחים.

ארנון בר דוד: אין על זה ערבות שזה ייגמר עד יום שני הבא.

מירי רגב: למה אין?

מירי רגב: כבוד היושב-ראש, יש עוד הצעת חוק להעביר.

מירי רגב: למה בדברים אחרים יש, ובזה אין?

מירי רגב: שבו, תגמרו את ההסכם הזה.

ארנון בר דוד: מה זה, את צועקת עלי?

ארנון בר דוד: לא הבנתי.

ארנון בר דוד: אני מייצג את - - -

מירי רגב: לא, אני שואלת למה ההסתדרות לא גומרת את ההסדר.

ארנון בן דוד: - - -

יצחק הרצוג: מה את רוצה מההסתדרות?

מירי רגב: ההסתדרות יחד אתם יושבים וסוגרים את ההסכם.

קריאות: - - -

ארנון בר דוד: אני מסביר את העניין, אמרתי בדברי שישבנו פה שבע שעות והגענו להבנות.

יצחק הרצוג: מה את רוצה מהם?

יצחק הרצוג: הם עושים עבודה.

יצחק הרצוג: יושבים כל הלילה, מה את רוצה?

ארנון בר דוד: עכשיו צריך – לנסח אותם - - -

ציון פיניאן: אם הגעתם להבנות, למה עוד שבוע?

ציון פיניאן: אתם יכולים לעשות את זה ביומיים.

מירי רגב: - - -

קריאות: - - -

יואב גדסי: חברת הכנסת מירי, גברת, ישבנו פה בוועדה - - -

אמנון כהן: סליחה, גדסי, אתה לא משתלט.

אמנון כהן: לא.

יואב גדסי: לא, אבל אתה לא נותן לנו את הזכות להגיד משהו.

אמנון כהן: בסדר גמור, תיכף אתן לך, אבל תן לי רגע לסכם כמה דברים.

אמנון כהן: ארנון, אתה גומר לי את זה היום לשבוע הבא?

ארנון בר דוד: אמרתי שאנחנו עושים מאמץ לסיים, אבל ביקשתי ממך ומחברי הכנסת הגנה - - -

אמנון כהן: קיבלת הגנה.

אמנון כהן: כבר חודשיים נתנו לך.

ארנון בר דוד: לא, אבל אם אני לא גומר, ואם הם מעכבים ולא אני מעכב, אז קח את זה בחשבון - - -

קריאות: - - -

אמנון כהן: לוקח בחשבון.

אמנון כהן: יואב.

יואב גדסי: אני חייב להגיד כמה דברים.

יואב גדסי: אדוני היושב-ראש, למרות כל העיכובים שהיו בתקופה האחרונה, ואתה יודע את זה, פניתי אליך וביקשתי שישלחו לי טיוטת הסכם, ולא להגיע לדקה ה-90, לפני יומיים ולשלוח לנו טיוטה עם - - - .

יואב גדסי: אני פניתי וביקשתי, אבל אל תבואו אלינו ותגידו שאנחנו אלה שמעכבים, אנחנו לא רוצים לעכב.

יואב גדסי: אנחנו עושים הכול מעל ומעבר, ותוך כדי זה גם מכבים שריפות וחוטפים על הראש.

אמנון כהן: אני רואה שלא חטפת, קיבלת - - -

קריאות: - - -

יואב גדסי: חטפנו גם על הראש מכבוד השר, שאנחנו הוועדים מעכבים.

קריאות: - - -

יואב גדסי: עם כל הכבוד, אדוני השר - -

קריאות: - - -

יואב גדסי: - - בתוך השריפה הזאת אתמול, היו גם ועדים שם, וחשוב שגם הם יקבלו הערכה.

יואב גדסי: לא יכול להיות שתוך כדי זה - - -

קריאות: - - -

יואב גדסי: סליחה, אל תפריעו לי.

יואב גדסי: שתוך כדי זה שאנחנו יושבים במשא ומתן, אתם תוקפים אותנו.

מירי רגב: כבוד היושב ראש שאל אותך קודם שאלה, תגיד לו אני עומד בזה.

מירי רגב: שואל אותך שאלה מאוד פשוטה - - -

יואב גדסי: חסר, אדוני היושב-ראש, בתוך ההסכם - - -

אמנון כהן: מירי, תני לו רגע, הוא מדבר, נו.

יואב גדסי: אדוני היושב-ראש, חוץ מהעובדים שבחוזים האישיים, יש עוד חלק מהעובדים שעוברים ששייכים לאיגודים, שהם לא נכללים בתוך הסכם המעבר, שהחריגו אותם, הוציאו אותם.

יואב גדסי: עובדים עוברים שלא הכלילו אותם.

אמנון כהן: מה זה עובדים עוברים?

יואב גדסי: כבאים שנקלטו לא על ידי הבט"פ.

יואב גדסי: וגם לגבי זה יש לנו בעיה.

יואב גדסי: ויש לנו בעיה - - -

אמנון כהן: מה, התעוררת?

אמנון כהן: אז מה עשית אתמול בלילה?

יואב גדסי: לא הסכמנו.

אבי אנקורי: 120 כבאים.

יואב גדסי: יש גם את זה.

יואב גדסי: יש עובדים שאין להם פנסיה בכלל.

יואב גדסי: אתה יודע שיש עובדים שאין להם פנסיה?

יואב גדסי: מה אני עושה אתם?

מירי רגב: נביא אותם לחיים כץ לוועדת העבודה והרווחה.

יואב גדסי: אני מפקיר אותם?

יואב גדסי: אדוני היושב-ראש, אין מבנה ארגוני.

מירי רגב: הוא שואל שאלה נכונה, ועל זה - - -

יואב גדסי: אני שואל אותך, יש מבנה ארגוני?

יואב גדסי: כשאנחנו עוברים אליו, אנחנו יודעים מה המסלול שלנו לעתיד?

יואב גדסי: אני רוצה לדעת איזה מסלול.

אמנון כהן: נו, ראית מצגת.

אמנון כהן: מה, לא ראית?

יואב גדסי: מה זה מצגת?

קריאות: מה, מצגת?

קריאות: מה רשום שם?

יואב גדסי: המצגת הזאת לא סוכמה בכלל.

יואב גדסי: זו טיוטה.

יואב גדסי: היתה ישיבה שאמורה להיות אתמול על הנושא של מבנה ארגוני, בוטלה.

קריאה: לא בוטלה - - -

יואב גדסי: והם לא הגיעו בגלל כל מיני אילוצים.

יואב גדסי: אז תן לנו את האפשרות לשבת ולסגור את הדברים.

יואב גדסי: קיבלתם מכתבים גם מאנשי איו"ש, גם לגביהם יש אלף ואחת טעויות.

יואב גדסי: יש עובדים בלי פנסיה.

יואב גדסי: מה אתה רוצה לעשות אתם?

יואב גדסי: להפקיר אותם?

יואב גדסי: זו ההזדמנות לתקן את ההבנות של כל השנים האלה, לא רק את ההבנות שכולם - - -

אמנון כהן: אני לא רוצה לתקן את כל המדינה עכשיו.

יואב גדסי: סליחה, אדוני היושב-ראש, בדוח מבקר המדינה מלה אחת רעה לא היתה נגד ועד העובדים.

אמנון כהן: אף פעם לא.

יואב גדסי: בגלל שלא שמעתם את כל הצעקות שלנו, כשצעקנו שחסר כוח אדם וציוד.

אמנון כהן: טוב, תודה.

יואב גדסי: אז אני מבקש שתיתן לנו את האפשרות לשבת ולגמור את ההסכם הזה ובלי לחץ מהחקיקה בהרמת יד היום, שזה אחר כך יהיה מאוחר.

אמנון כהן: יש עוד עובדים שלא נכללו.

אמנון כהן: מה עם זה?

מירי רגב: לא, שיגיד שההסכם יהיה עד יום ראשון סגור עם כל כלל העובדים וכל המגזרים בדיוק כמו שהיושב-ראש ביקש.

אסי לוי: הנושא שירותי.

רותם פלד: תיכף אתן למשרד האוצר להתייחס בהיבטים שלו.

רותם פלד: אני רק יכול להגיד שהרי גם בהעברת החקיקה יש לנו כברת דרך ארוכה לעשות, עד הרגע שבו יש רשות שעומדת על הרגליים.

רותם פלד: אני מעריך שבפרק הזמן הזה יהיו הרבה דברים שנצטרך לטפל בהם.

רותם פלד: לכן, בכל מקרה העברת החקיקה היא לא חסם מבחינת המשא ומתן עם העובדים ועם שאר הנושאים שהוצגו פה.

רותם פלד: אני יכול רק להגיד שכלל העובדים וכלל הבעיות של העובדים עלו במשא ומתן מול הוועד ומול ההסתדרות.

רותם פלד: כולם קיבלו מענה כזה או אחר, ואם אתם רוצים, אז האוצר יפרט לכם את זה.

קריאה: זה הברדק – מה שאתם עושים.

אמנון כהן: לא יכול לתת.

מירי רגב: למה אתה לא יכול להכין את המכתב אם כולם קיבלו מענה?

אבישי ברוורמן: אמנון, אפשר לדבר?

מירי רגב: כמו שהיושב-ראש ביקש – יום ראשון, מכתב כתוב, חתום, שכולם יהיו רגועים.

קריאות: - - -

אמנון כהן: אהרל'ה, תענה בבקשה, מה עם 100, 120 העובדים האלה?

אמנון כהן: אם לא יהיה שקט, אוציא את האנשים, אשאיר פה רק חברי כנסת ונקבל החלטות.

אמנון כהן: אם יהיו הפרעות, אוציא את כולם.

יצחק הרצוג: תיתן לח"כים לדבר.

אמנון כהן: שנייה אחת.

אמנון כהן: לא, דיברנו כבר.

דב חנין: לא דיברנו.

אמנון כהן: הייתם צריכים לבוא בחוק, לא בהצבעות.

דב חנין: עדיין לא דיברנו.

אמנון כהן: בהצבעות תצביע נגד.

דב חנין: לא, אי-אפשר להצביע.

דב חנין: אדוני היושב-ראש, זה מעוגן בתקנון.

אמנון כהן: בסדר.

אמנון כהן: ועדת האתיקה, כן.

דב חנין: זה מעוגן בתקנון.

דב חנין: מה זאת אומרת זה בסדר?

אהרון עוזיאלי: אני רוצה להבהיר קודם כל, שאין עובדים שלא מטופלים.

אהרון עוזיאלי: כל העובדים העוברים - - -

אמנון כהן: תנו לשמוע תשובות, חבר'ה.

אהרון עוזיאלי: כל העובדים העוברים מטופלים או כמו שהבהרתי קודם ברמת החוזים האישיים או ברמת ההסכם הקיבוצי, כולם מטופלים ולכולם ניתן מענה.

אהרון עוזיאלי: יש לנו קבוצה של כבאים חדשים, אם אליהם אתם התייחסתם, שמועסקים במישרין על ידי המדינה.

אהרון עוזיאלי: הם אף פעם לא - - -

יואב גדסי: לא, לא.

אבי אנקורי: הוא לא יודע על מה אנחנו - - -

קריאות: - - -

אהרון עוזיאלי: אם הכוונה - - -

אמנון כהן: מספיק.

אהרון עוזיאלי: אוקיי, הבנתי.

אהרון עוזיאלי: הכוונה - - -

קריאות: - - -

אמנון כהן: אוציא אותם.

אמנון כהן: שקט, שקט.

קריאה: אני כבר 20 שנה תורם - - -

אמנון כהן: שקט.

מירי רגב: מה קרה?

מירי רגב: מותר להם להביע את עמדתם.

אמנון כהן: תמשיך לתרום, אבל בשקט.

אמנון כהן: כן.

אהרון עוזיאלי: אנחנו במסגרת - - -

קריאה: אמנון, אני עוד אחזור לרחובות.

ציון פיניאן: לרמלה, לרמלה.

קריאות: - - -

אמנון כהן: כן.

אהרון עוזיאלי: יש שלוש רמות של עובדים כבאים ברשויות הכבאות השונות – יש עובדים ותיקים מאוד, יש עובדים שנקלטו לאורך השנים האחרונות ויש עובדים שנקלטו לפי הסכם חדש שההסתדרות והאוצר הגיעו אליו יחד עם המעסיקים.

אהרון עוזיאלי: כך שהסדרנו בעצם – וזה אחד הדברים הגדולים שעשינו לטובת הקמת רשות ארצית חדשה, כך שכבאים חדשים כולם נהנים מאותו שכר שמשולם לפי רמת שכר אחידה ארצית, להבדיל - - -

אריה ביבי: יש לי שאלה בשבילך, תגיד, אדוני, כמה פעמים בשבוע ישבת אתם?

אסי לוי: כלום.

אהרון עוזיאלי: ישבנו הרבה מאוד.

אסי לוי: לא.

אריה ביבי: אתה אומר שיש זה, יש זה, איך אתה רוצה לפתור את הבעיה אם אתה תשב אתם פעם בחודש?

מירי רגב: עושים רפורמה, אבל האנשים לא בפנים.

אהרון עוזיאלי: יש הסכם, הכול סגור.

אהרון עוזיאלי: אדוני, הכול סגור.

מירי רגב: - - -

קריאות: - - -

אהרון עוזיאלי: הכול סוכם כבר.

קריאות: - - -

אסי לוי: איזה סגור?

אסי לוי: אהרל'ה, על מה אתה מדבר בכלל?

אסי לוי: יש מלא אנשים שלא תהיה להם פרנסה מחר בבוקר.

אסי לוי: אתה מנותק מהמציאות.

אסי לוי: מה קורה לך? מה זה?

קריאה: - - -

אמנון כהן: אסי – לא, שנראה אם הוא מתייחס בכלל.

אסי לוי: לא, אבל נשמה - - -

אהרון עוזיאלי: רבותי, אין, אני חוזר ומדגיש, ישנם כאלה - - -

אמנון כהן: העובדים האלה שעליהם דיבר יושב-ראש ועד העובדים, עובדים עוברים נכנסים?

קריאות: לא.

אהרון עוזיאלי: הם מטופלים במסגרת ההסכם הקיבוצי.

אמנון כהן: חלקם בהסכם הקיבוצי?

אהרון עוזיאלי: כן.

אמנון כהן: מה התקציב?

אהרון עוזיאלי: הם מתוגמלים בדיוק לפי ההסכם שנחתם לפני שנתיים יחד עם ההסתדרות, הכול - - -

אמנון כהן: מה אתה אומר?

אסי לוי: אני מדבר על הסכם המעבר.

אסי לוי: הם עובדים איגודים ורשויות, אני רוצה שיחול עליהם, כמו שעל כולם, הסכם המעבר.

אסי לוי: מה שאתה נותן לכולם, חוץ מעובדי הבט"פ - - -

אהרון עוזיאלי: אני מאוד מצטער, אנחנו - - -

קריאה: זה סוכם אתמול.

אהרון עוזיאלי: סיכמנו אתמול חד-משמעית את הדברים.

אסי לוי: שיהיה דין אחד לכל העובדים העוברים.

אבי אנקורי: הם נותני שירותים שם, מה זה?

אהרון עוזיאלי: אנחנו לא רואים, אני רוצה להבהיר לחברי הכנסת הנכבדים - - -

קריאות: - - -

אמנון כהן: לא שומע, אהרל'ה, נו.

אהרון עוזיאלי: אני רוצה להבהיר בדיוק מה קורה.

אהרון עוזיאלי: ישנם עובדים שנקלטו בשנתיים האחרונות והם כבר ידעו והם ארעיים, והם ידעו שהולכת להיות מוקמת רשות ארצית - -

אבי אנקורי: מאיפה הם ידעו?

אבי אנקורי: אבל איך הם ידעו?

אסי לוי: הם ידעו והיית שותף לזה.

אהרון עוזיאלי: - - והדברים הם ברורים ומסוכמים.

קריאה: מפיל עלינו את האחריות.

קריאות: - - -

אהרון עוזיאלי: הם יודעים, ולכן אנחנו הסכמנו - - -

אסי לוי: הם בהסתדרות - - -

קריאות: - - -

אהרון עוזיאלי: הם בהסתדרות.

אהרון עוזיאלי: חבריה, אני נורא מצטער, זו לא צורה לרמת דיון.

אסי לוי: תביא לנו - - -

אהרון עוזיאלי: יש לנו הסכמות ברורות בעניין.

אהרון עוזיאלי: הדברים ידועים, חדים וחלקים, ואנחנו לא מתכוונים לייצר בינם לבין הכבאים, שאנחנו גייסנו במישרין – המדינה, לא מתכוונים לייצר בינם לבין העובדים החדשים אצלנו שום פערים.

אהרון עוזיאלי: לכן, כולם נהנים מאותו הסכם, כולם משולמים לפי אותו דבר, ובנוסף, הם זכאים, אותם כבאים שיותר ותיקים למענק מעבר מוגדל.

מירי רגב: אבל תביא את ההסכם מחר בבוקר.

אמנון כהן: הבנתי.

אמנון כהן: הבנתי שיש דברים לא סגורים.

אהרון עוזיאלי: לא, הכול סגור.

ודים גודון: אדוני היושב-ראש, אני רוצה להוסיף משהו - - -

קריאות: - - -

מירי רגב: מי שעליו נופלת כל האחריות זה שחר איילון.

מירי רגב: האם הוא מוכן שמחר לא יהיו לו כבאים בגלל העניין הזה?

אהרון עוזיאלי: איזה עניין?

קריאות: - - -

ודים גודון: אדוני היושב-ראש, רק להוסיף - - -

אמנון כהן: לא צריך.

קריאה: למה לא ישבתם חודש לפני לסגור את ההסכם?

קריאות: - - -

אמנון כהן: לא צריך.

ודים גודון: ישבנו אתמול כל היום עם ההסתדרות, הכול סוכם.

ודים גודון: הגענו להסכמות.

אמנון כהן: לא צריך.

אמנון כהן: אני מבקש לשבת.

אמנון כהן: אפשר לשבת?

אמנון כהן: ודים.

יצחק הרצוג: הוא אומר שחודש לא ישבו אתם.

יצחק הרצוג: רק אתמול.

אמנון כהן: ישבו, ישבו.

אמנון כהן: תפסיקו.

קריאות: לא ישבו - - -

גדעון לייב: נותנים את הנשמה.

גדעון לייב: אין להם - - -

קריאות: - - -

גדעון לייב: אמרת להם שיביאו את הפרוטוקול, הם לא הביאו.

גדעון לייב: אמרת להם – תביאו את הפרוטוקול, אבל הם לא הביאו אלה.

גדעון לייב: תראה, כולם חבורה של "אוצר", - - - של כולם אוצר, גם המנכ"ל מהאוצר.

אמנון כהן: גדעון, מספיק.

קריאות: - - -

שלמה דולברג: מלה לשלטון המקומי.

אמנון כהן: נושא השלטון המקומי עדיין פתוח.

קריאה: ודים, תרגיע.

קריאות: - - -

שלמה דולברג: תן לנו לדבר.

קריאות: - - -

שלמה דולברג: תן לנו לדבר מלה, אני רוצה שישמעו את זה.

שלמה דולברג: תן לנו מלה.

קריאות: - - -

שלמה דולברג: רק העובדים?

שלמה דולברג: תן לנו מלה גם בשם השלטון.

גדעון לייב: בשריפות אנחנו נותנים את הנשמה.

גדעון לייב: כמה אתם משלמים?

גדעון לייב: אתה רואה אותנו בכלל?

קריאות: - - -

גדעון לייב: קבוצת חבורה של אוצר.

גדעון לייב: אין לכם ערך בכלל לכבאים.

שלמה דולברג: אני מבקש מלה לשלטון המקומי, יושב-ראש הוועדה.

אמנון כהן: אתה לא מדבר, לא.

שלמה דולברג: מלה, מלה.

קריאות: - - -

אמנון כהן: השלטון המקומי, מייצג אתכם יושב-ראש הוועדה.

אמנון כהן: אם אתם לא סומכים עליו, אז דברו.

שלמה דולברג: תן לנו להגיד מלה.

אמנון כהן: אם אתם לא סומכים על יושב-ראש הוועדה, תדברו, אבל אחר כך אני בא על מאה אחוז.

אמנון כהן: מאה אחוז חמש שנים, מה שאתה רוצה.

אמנון כהן: אם אתה לא סומך, דבר.

חיים געש: לא, רצינו לעודד, לחזק.

אמנון כהן: לא צריך.

חיים געש: לא צריך?

חיים געש: לא צריך.

אמנון כהן: מתחילים את ההצבעות.

קריאות: - - -

דב חנין: אדוני היושב-ראש, דקה אחת.

דב חנין: למה לא - - -

אמנון כהן: כולם ביקשו.

אמנון כהן: יש פה 20 אנשים רוצים לדבר.

דב חנין: הצעה לסדר.

אמנון כהן: אין.

דב חנין: מה זה אין הצעה לסדר?

קריאות: - - -

אמנון כהן: תוך כדי ההצבעות.

דב חנין: לא, אני מבקש דקה אחת.

אמנון כהן: בסדר, לא התקבלה.

דב חנין: למה לא?

אמנון כהן: ידידי, תוך כדי הצבעה אמרתי, תדבר.

אמנון כהן: נתחיל את ההצבעות.

אבי אנקורי: - - - בוא תבדוק אותי – תבדוק אותי היום.

אמנון כהן: מתחילים את ההצבעות.

אמנון כהן: נדלג כרגע על פרק שמדבר על העובדים, נדלג על פרק שמדבר על השלטון המקומי, כי עדיין לא סגרתי.

יוסי כץ: וגם סעיפי הגמלאים.

קריאה: נותני שירותים.

אמנון כהן: כל נושא העובדים.

אמנון כהן: אני הולך לסעיף ההגדרות.

אסי לוי: זה נותני שירות, זה לא קשור, אמנון - - -

אמנון כהן: צא החוצה עכשיו.

אסי לוי: דקה.

אמנון כהן: עכשיו אתה יוצא החוצה.

אמנון כהן: לא יעזור כלום.

אסי לוי: אבל - - -

מירי רגב: אסי, תשתה מים ותחזור.

אסי לוי: עזוב, נו - - -

אמנון כהן: אתה יוצא החוצה.

אמנון כהן: לא יעזור כלום.

אסי לוי: אבל איך כולם ילכו - - -

אמנון כהן: ככה.

אסי לוי: בסדר, בלי ידיים.

אמנון כהן: עוד מישהו מפריע – יוצא החוצה.

אמנון כהן: סעיף ההגדרות, פרק א', מטרת ההגדרות.

אמנון כהן: אני מבקש לדעת איפה יש הערות, כי קראנו את כל הסעיפים, דנו בהם, באיזה סעיף יש לנו הערות.

אמנון כהן: בבקשה, הייעוץ המשפטי.

ציון פיניאן: אדוני היושב-ראש, יש לי רק הערה.

אמנון כהן: איפה יש הערה?

ציון פיניאן: הערה.

אמנון כהן: סעיף 1.

אמנון כהן: למה אין מיקרופון?

אמנון כהן: מספיק נו, תשלוט בחבר'ה שלך, מספיק.

אמנון כהן: לסעיף 1 – מטרת החוק אין הערות.

אמנון כהן: ממשיכים.

אמנון כהן: סעיף 2 – בהגדרות יש ארבעה שינויים.

אמנון כהן: בבקשה, הייעוץ המשפטי.

מירי פרנקל שור: בסעיף 2 יש שינויים בארבע הגדרות.

מירי פרנקל שור: בהגדרה על "יום כינון הרשות" - - -

אמנון כהן: עודד, תקשיב.

מירי פרנקל שור: בסעיף 2 קיימות - - -

קריאות: - - -

קריאות: לא שומעים.

אמנון כהן: תשבו בשקט, נו.

מירי פרנקל שור: בסעיף 2 יש ארבעה שינויים בארבע הגדרות – בהגדרת "יום כינון הרשות" בעמוד 3 להצעת החוק המודפסת שחילקנו – התיקון הוא "יום כינון הרשות" רק מופנה לסעיף - - -

קריאות: - - -

מירי פרנקל שור: "יום כינון הרשות", זה שינוי טכני, נצביע.

מירי פרנקל שור: הוא מדייק, ש"יום כינון הרשות" מופיע בסעיף 114(ב) להצעת החוק.

מירי פרנקל שור: הגדרת "כבאי" - - -

דב חנין: מירי, את יכולה לקרב את המיקרופון?

אמנון כהן: טוב, בבקשה.

מירי פרנקל שור: בהגדרת "כבאי" אין שום שינוי.

מירי פרנקל שור: השינוי הוא רק שינוי נוסחי.

מירי פרנקל שור: הגדרת "כבאי" עברה לסעיף 12(ד) להצעת החוק.

מירי פרנקל שור: לגבי "מתנדב" – ההגדרה תהיה "מתנדב" ולא "כבאי מתנדב" על מנת להבחין בין כבאים לבין מתנדבים.

מירי פרנקל שור: לגבי – לקראת הסוף – הגדרת "קצין כבאות והצלה בכיר", אנחנו דייקנו בהגדרה, כאשר "קצין כבאות והצלה בכיר" יהיה טפסר משנה ומעלה.

מירי פרנקל שור: אלו השינויים לסעיף 2 להצעת החוק, אפשר להצביע.

אמנון כהן: הבנתי.

אמנון כהן: פרק א'.

אמנון כהן: לפני שאנחנו מצביעים על פרק א' עם השינויים הקלים, סעיף 1 ו-2.

אמנון כהן: במשפט אחד, דב, אחר כך אתה.

אמנון כהן: בינתיים לא מצביעים על סעיפי העובדים שאמרתי וכו'.

דב חנין: תודה רבה, אדוני היושב-ראש.

דב חנין: אני רוצה לפנות אליך, אדוני היושב-ראש, בדקה, הישיבה הזו מתקיימת עם המון מתח, אני מרגיש את המתח הזה באוויר.

דב חנין: ואני מאוד מבין את התחושות של הכבאים ואת החששות שלהם.

דב חנין: בחוק הזה הוועדה, ואתה באופן אישי, השקעתם המון-המון מאמצים והמון עבודה.

דב חנין: ואני חושב שהדבר הנכון כרגע הוא להציע לכל הצדדים לנצל את השבועיים הקרובים, כדי לסיים את כל החוק, ואז נעשה את ההצבעות באווירה רגועה, בצורה עניינית ובהרגשה טובה לכולנו.

אמנון כהן: תודה רבה.

אמנון כהן: חבר הכנסת ביבי, בבקשה.

אריה ביבי: אדוני היושב-ראש, קודם כל, אני רוצה הבטחה ממך, שאם אנחנו מצביעים היום, אתה לא מביא את זה למליאה להצבעות, עד שכל הנושא של הכבאים יגמר עם ההסתדרות ועם - -

קריאות: כל מיני ארגונים.

אריה ביבי: - - כל הנושא של החוזים האישיים, כל הנושא של הגמלאים, כל מה שנתון היום בסימן שאלה, זה חייב להיגמר - - -

אמנון כהן: הבנתי.

אמנון כהן: תודה.

אריה ביבי: דקה אחת, הוא לא יישב פעם בשבועיים, אלא יום-יום, שעה-שעה עד שיסיימו את זה - -

אמנון כהן: תודה.

אריה ביבי: - - אם לא, זה לא יבוא למליאה.

אריה ביבי: ואני אומר לך, אם אתה רוצה שנצביע היום, אני רוצה את ההתחייבות שלך פה לפני כל האנשים האלה.

אמנון כהן: טוב, תודה.

אמנון כהן: משפט, בבקשה.

אבישי ברוורמן: אני אומר משפט - - -

דוד רותם: אתה דורש התחייבויות.

דוד רותם: הוא חייב לך משהו?

אמנון כהן: זה נכון.

אבישי ברוורמן: בגלל שיש פה תקשורת, אז כולם רואים את הקולות.

אריה ביבי: ואני חשבתי שאתה חבר שלי.

אבישי ברוורמן: אני חושב שאפשר להצביע היום על הסעיפים שלא קשורים לעובדים, לגמלאים, כל אלה, וזה אני פונה אליכם, כי הלוא החיים זה לא רק הפתרון, זו הדרך.

אבישי ברוורמן: שבו עכשיו באוצר, היו פה מספיק דברים, קחו את השבוע-שבועיים, ארנון בר דוד, ואני בטוח שאמנון, אתה עם המנהיגות שלך, נוציא את הסעיפים, זה מקובל על ארנון, מקובל על יואב גדסי, להצביע על דברים אחרים ואת הדברים האחרים תסגרו.

אמנון כהן: אוקיי, תודה.

אמנון כהן: אנחנו מצביעים על פרק א' – מטרת החוק והגדרות, סעיפים 1 ו-2 עם התוספות שהקריאה היועצת המשפטית של הוועדה.

אמנון כהן: מי בעד פרק א' מטרת החוק והגדרות?

אמנון כהן: מישהו סופר?

אמנון כהן: איפה שוש?

אמנון כהן: מי מצביע במקומי?

אמנון כהן: כל חברי הוועדה.

אמנון כהן: מי נגד?

אמנון כהן: בעד – רוב

אמנון כהן: נמנעים – אין

אמנון כהן: הסעיפים אושרו.

אמנון כהן: הלאה, ממשיכים לפרק ב'.

אמנון כהן: גם פה אנחנו רוצים רק את ההערות שביקשנו.

אמנון כהן: פרק ב' – "הרשות הארצית לכבאות והצלה".

אמנון כהן: יש לנו פה נושא של חומרים מסוכנים?

אהרון אלמליח: מה זה זה?

אמנון כהן: סימן ב' – יש לנו פה שינויים?

אמנון כהן: לסעיפים 3 ו-4 יש שינויים.

אמנון כהן: היועצת המשפטית של הוועדה, בבקשה.

מירי פרנקל שור: אני מראה את השינויים.

אמנון כהן: הכבאים, אנחנו עושים הכול בשביל שהכול יהיה בסדר, אז תהיו סבלניים.

אמנון כהן: הכול יהיה בסדר, גם מה שביקש חבר הכנסת ביבי.

אהרון אלמליח: את השבת נתנו בלי ברכה.

אמנון כהן: בלי ברכה?

אמנון כהן: יש ברכת כהן תמיד עליכם.

אהרון אלמליח: איפה?

אמנון כהן: אל תדאג.

אמנון כהן: הלאה, בבקשה.

מירי פרנקל שור: בסעיף 4 - - -

אמנון כהן: זהו, נגמרו ההערות.

קריאה: ארנון, תרגיע.

מירי פרנקל שור: בסעיף 4(א)(6) במקום הנוסח שבהצעת החוק, אני קוראת את הנוסח המוסכם - - -

אמנון כהן: איפה עודד?

עודד ברוק: כאן.

מירי פרנקל שור: הנוסח מתייחס לתפקידי הרשות – במקום סעיף השר שהיה בהצעת החוק, ההצעה המוסכמת "לבצע פעולות נוספות לשם הצלת הנפש והרכוש, שלשם ביצוען נדרש ציוד המצוי בידי הרשות".

מירי פרנקל שור: זה סעיף שאם הנציב לא מונה בהתאם לסעיף א', אבל הציוד מצוי בידי רשות הכבאות, ניתן לבצע את הפעולות הנוספות.

מירי פרנקל שור: סעיף קטן (ב) – בפסקה אחת, "הרשות, לשם מילוי תפקידיה" תכשיר לא רק כבאים אלא גם תאמן ותכשיר את המתנדבים.

מירי פרנקל שור: סעיף נוסף, "תכשיר עובדי רשות לטיפול באירועי חומרים מסוכנים".

מירי פרנקל שור: פסקה נוספת, "תקיים תרגילים משותפים עם גופי הצלה אחרים".

מירי פרנקל שור: אלה - - -

אמנון כהן: אחרי שישבו כבר.

מירי פרנקל שור: אני חוזרת רגע לסעיף קטן (א), את פסקה (5) אנחנו מציעים למחוק.

מירי פרנקל שור: רשות הכבאות צריכה לסייע, היא גוף עזר וגוף הצלה, היא מסייעת לא רק להג"ה, מסייעת לגופים נוספים.

מירי פרנקל שור: לכן, אנחנו לא רואים מקום לייחד רק את הסיוע להג"ה, ועל כן אנחנו מציעים למחוק את פסקה (5).

אמנון כהן: עודד, אתה בקשר?

עודד ברוק: - - -

אמנון כהן: אין ברירה, אין מה לעשות.

מירי פרנקל שור: הכול מסוכם.

אמנון כהן: בסדר גמור, הלאה.

קריאה: לא, יש הערות.

אמנון כהן: עוד מעט, תן לה לסיים קודם.

מירי פרנקל שור: סימן א' אלו ההערות.

מאיר בינג: יש בעיה ליעל.

אמנון כהן: יעל אומרת שיש לה בעיה?

אמנון כהן: מה הבעיה, יעל?

יעל שילוני: סעיף (6).

אמנון כהן: איזה (6)?

יעל שילוני: סעיף קטן (6), א(6) – (4) עד (6) - - -

מירי פרנקל שור: יעל, שלחנו נוסחים, ביקשנו הערות שלכם, נקבל כרגע הערות בזמן ההצבעות.

אמנון כהן: אין הערות כרגע, סיכמנו כבר.

יעל שילוני: הנוסח הזה לא הועבר אלינו.

אמנון כהן: הועבר.

יעל שילוני: לא הועבר.

יעל שילוני: כבוד יושב-ראש הוועדה, לא הועבר.

יעל שילוני: הבוקר דיברתי - - -

דוד רותם: את יכולה להגיד לנו רק מי את, בבקשה?

קריאה: היא היועצת המשפטית שלנו.

יעל שילוני: יועצת משפטית של ארגון הכבאים.

יעל שילוני: את הנוסח הזה ראיתי לראשונה הבוקר, ולא הועבר אלינו.

יעל שילוני: לא הועבר אלי.

יעל שילוני: אתם יכולים לעשות בדיקה ביניכם.

יעל שילוני: המייל היחיד שקיבלתי מהיועצים המשפטיים נגע לסעיף 90 לחוק.

יעל שילוני: זאת היתה - - -

אמנון כהן: אבל מה הבעיה?

יעל שילוני: ההערה כדלקמן, סעיף קטן (6) מייצר מצב בו עובדי הרשות לכבאות עשויים להידרש לדברים שהם לחלוטין לא בתחום הצלת נפש, לחלוטין אזרחיים, כגון, ניסור עצים, שטיפת מדרכות, שורה של דברים שיש להם את הציוד, והם סוגיות אזרחיות - - -

קריאות: - - -

אמנון כהן: מה את מציעה?

יעל שילוני: אנחנו מציעים שפעולות נוספות, ככל שרוצים לעשות אותן מעבר למה שבחקיקה ויובאו לוועדה - -

מירי רגב: מצוין, נכון.

יעל שילוני: - - ויאושרו על ידה ויוספו בסעיפים מפורשים, כפי שנעשה ביחס לסעיפים הרחבים מאוד שלמעלה.

דוד רותם: מה נכון?

דוד רותם: מה מקשקשת זאת?

דוד רותם: מירי רגב הזאת, אפשר למות ממנה.

דוד רותם: חוסר הבנה משווע, היא לא מבינה על מה היא מדברת בכלל.

קריאות: - - -

אמנון כהן: עודד, תקשיב.

מירי פרנקל שור: הנושא עלה לפנינו, אבל בואו נראה מה היתה בעצם נקודת ההתחלה.

מירי פרנקל שור: נקודת ההתחלה של פסקה (6) היתה סעיף סל רחב מאוד שבעצם אמר, שרשות הכבאים מוסמכת לפעול להצלת חיי אדם ורכוש במקרים אחרים שקבע השר.

מירי פרנקל שור: זאת אומרת, יעל, זה היה סעיף סל לא רק לגבי מקרים בהם יש לרשות הכבאות ציוד, אלא לגבי כל פעולה להצלת חיי אדם כפי שיקבע השר.

מירי פרנקל שור: הסעיף רחב מאוד ולא ניתן להטיל על רשות הכבאות תפקידים נוספים, בהחלט סברנו שתפקידים נוספים בתפיסה כל כך רחבה חייבים לבוא לאישור הוועדה להצעת החלטה – ולכן, כהצעת פשרה, אנחנו מציעים את ההצעה בסעיף (6).

מירי פרנקל שור: ניתן להטיל פעולות נוספות להצלת חיי אדם, כאשר זו בעצם תפקידה של רשות הכבאות, אבל רק בתנאי שהציוד מצוי בידי רשות הכבאות.

מירי פרנקל שור: לדעתי, זו פשרה - - -

אמנון כהן: מקובל?

יעל שילוני: לא, לא מקובל ואסביר מדוע.

יעל שילוני: אנחנו בסעיף קטן (3) שמדבר על פעילות חילוץ והצלת לכודים בין אם יש לנו את הציוד, בין אם אין לנו את הציוד, זו האחריות שלנו.

יעל שילוני: אבל הצלת הנפש והרכוש, במיוחד הרכוש, זה אפילו לא ציוד ייחודי של הרשות לכבאות, כלומר, זה מאוד רחב.

יעל שילוני: מה יש לנו?

יעל שילוני: יש לנו מכוניות, יש לנו אנשים שיכולים לרוץ, יש לנו מסורים – ניחא, אם זה היה המטפים והסולמות, שבזה אנחנו מתייחדים.

יעל שילוני: אני חושבת שהסעיף, אני חוזרת, כבוד היושב-ראש, הסעיף הזה חייב לרדת.

יעל שילוני: הוא כל כך רחב.

קריאות: - - -

מירי פרנקל שור: המשמעות של הדברים – אם מתקבלת הצעת עמדתה של עורכת-דין שילוני, הוועדה מצביעה על פסקאות (1) עד (5).

מירי פרנקל שור: בהצעת החוק הממשלתית היתה פסקה (6), שאפשרה לשר להוסיף תפקידים נוספים.

מירי פרנקל שור: יש תפקידים מ-(1) עד (5) שנפרסו בפנינו שאינם מנויים בפסקאות (1) עד (5), לכן, סברנו כהצעת פשרה בין עמדת הממשלה לבין העמדה שכל דבר יגיע, כל שינוי להוספת תפקיד, כקריאה ראשונה בקריאה שנייה ושלישית, הפשרה היא – אם מדובר בהצלת נפש ורכוש, כאשר - - - עתודה של רשות הכבאות, כאשר האמצעים מצויים בכבאות, לא מטילים תפקיד כאשר האמצעים אינם מצויים בידי רשות הכבאות.

מירי פרנקל שור: לדעתי, זו פשרה סבירה, ולכן, אני ממליצה לוועדה לקבל את זה.

אהרון אלמליח: אדוני היושב-ראש, אנחנו מחר נהיה גננים בסוף.

אמנון כהן: תודה.

אמנון כהן: קיבלנו.

אמנון כהן: אנחנו הולכים להצבעה על-פי הצעת הוועדה, סעיפים 3 ו-4.

מירי פרנקל שור: אני מונה את השינויים – בסעיף 4(א) אנחנו מציעים למחוק את פסקה (5), "לסייע לשירות ההתגוננות האזרחית", את זה למחוק.

מירי פרנקל שור: סעיף (6) - - -

אמנון כהן: יעל, תעקבי.

אמנון כהן: יש לך שעורה?

יעל שילוני: - - -

אמנון כהן: רפואה שלמה.

מירי פרנקל שור: סעיף (6) או לא לקבל או לקבל – אני חושבת שפשרה בין הממשלה לסעיף (6) - - -

יעל שילוני: אנחנו מאוד מבקשים להוריד את זה.

יעל שילוני: זה תנאי עבודה, זה מאוד בסיסי, זה - - -

אמנון כהן: להוריד את זה?

אמנון כהן: את יכולה לחיות עם זה אם אוריד?

עודד ברוק: אנחנו צריכים את זה - - -

קריאות: - - -

יעל שילוני: התפקידים שאנחנו עושים זה תנאי העבודה שלנו.

מירי פרנקל שור: זו הצעת פשרה, נקבל את זה.

אמנון כהן: הלאה.

מירי פרנקל שור: והשינויים, כפי שהסברתי לסעיף קטן (ב), פסקה (1א) ו-(6) כהצעתנו.

אמנון כהן: אז סעיפים 3 ו-4?

קריאות: - - -

אייל טולדנו: לגבי ההצעה למחוק את סעיף קטן (א)(5) – נבקש להשאיר בכל זאת את התפקיד של "לסייע לשירות ההתגוננות האזרחית".

אייל טולדנו: נכון שבחוק ההתגוננות האזרחית יש סמכות לקצין הג"ה לתת הוראות לחבר ארגון עזר להעמיד את הציוד שלו ולבצע פעולות שנדרשות, אבל אנחנו רוצים להתייחס לשירותי הכבאות כגוף שיסייע בפעילות של שירות ההתגוננות האזרחית, כשיש מצב מיוחד בעורף או בשעת התקפה, ולא רק להתייחס אליהם כארגון עזר, שאפשר לתת להם הוראות, אלא כחלק מהתפקידים שלהם.

אייל טולדנו: לכן, חשוב לנו להשאיר את זה.

אהרון אלמליח: מה, להיות גננים?

אייל טולדנו: לא גננים.

אייל טולדנו: אני מדבר על מצב מיוחד בעורף או על שעת התקפה.

אמנון כהן: טוב, בסדר, שמענו אתכם, הסעיף נשאר.

אמנון כהן: מעמידים להצבעה.

מירי פרנקל שור: אבל אם הסעיף נשאר, הכבאות מוזכרת בחוקים נוספים כארגון הצלה וכארגון סיוע, ואז אנחנו צריכים למנות ולבדוק ולתקן את כל הסעיפים – גם למשטרה למשל, יש באסון לאומי.

קריאה: - - -

מירי פרנקל שור: יש לכם את הכיסוי.

קריאה: היושב-ראש, היועצת המשפטית צודקת - - -

קריאה: זה אחד הדברים בחוק לפקודת המשטרה.

אמנון כהן: בסדר.

אמנון כהן: השר לביטחון פנים יודע מה לעשות אם הסעיף לא יתקבל.

אמנון כהן: הוא מומחה בדברים האלה.

אמנון כהן: תגיד לו מה לעשות.

קריאות: - - -

אמנון כהן: הבנתי, קיבלנו, בסדר.

קריאות: - - -

יעל שילוני: - - - חלק מזה, לכן, צריך לחשוב, אתם חלק מהעניין הזה - - -

אמנון כהן: אנחנו מורידים את סעיף (5).

אמנון כהן: לכן, בניגוד למה שאתה מבקש, שר הביטחון יכול להכניס הסתייגות למליאה - - -

מירי רגב: בחירום הוא צודק, אבל אנחנו לא מדברים - - -

אמנון כהן: לא בחירום.

מירי רגב: אתם חלק בחירום בעניין הזה, אבל אנחנו לא מדברים על מצב חירום.

מירי פרנקל שור: לא, מירי, צריך להיות - - -

אמנון כהן: מעמידים להצבעה את סעיפים - -

קריאות: - - -

אמנון כהן: - - 3 ו-4 על-פי איך שהוקראו.

אמנון כהן: מי בעד הסעיפים 3 ו-4?

אמנון כהן: מירי, אני לא רואה את היד.

אמנון כהן: תרימי יד.

אמנון כהן: אגיד שאת נגד?

אמנון כהן: מי נגד הסעיף?

קריאה: רגע, זה הסעיף?

קריאה: אני מבולבל.

קריאה: רגע, אני לא מבין – רגע, אנחנו נגד.

יואב גדסי: כולם בעד בלי לדעת.

אמנון כהן: מי נמנע?

אמנון כהן: בעד – רוב

אמנון כהן: נמנעים – אין

אמנון כהן: הסעיפים אושרו.

אמנון כהן: בבקשה, הלאה.

אבי אנקורי: ארנון, למה נותנים לזה יד – הם לא יודעים כלום, הם לא רוצים לסייע, זה נהיה שוק, מרימים ידיים, מורידים ידיים, למה זה נהיה שוק?

אבי אנקורי: עזוב אותי.

אבי אנקורי: נגמר הסיפור, יואב.

אבי אנקורי: בוא - - -

אמנון כהן: יאללה, לך, סוף-סוף.

אמנון כהן: הלאה.

אבי אנקורי: סוף-סוף, אל תדאג.

אבי אנקורי: אני מודיע לכם אם יהיו כבאים בישראל - - - .

אבי אנקורי: תזכור את השם הזה אנקורי.

אבי אנקורי: כל הוועדים החוצה, אין לכם מה לעשות פה.

אמנון כהן: בסדר, סימן ב'.

מירי פרנקל שור: סימן ב' סעיף 5 מדבר על נציב כבאות והצלה.

מירי פרנקל שור: אתה רוצה שנקרא אותו?

אמנון כהן: רק את השינויים.

אמנון כהן: עודד, תקשיב.

יהל עמית: "תקופת כהונתו של הנציב תהיה ארבע שנים, ואולם רשאי השר, באישור הממשלה" - -

קריאות: - - -

אמנון כהן: נו, הלאה.

אמנון כהן: עודד, חיזקתי אותך שם.

יהל עמית: - - "להאריך את כהונתו לתקופה שלא תעלה על שנה אחת".

אבישי ברוורמן: לא שומעים אותך.

אבישי ברוורמן: לא שומעים כלום.

אמנון כהן: תתקדם, תמשיך.

קריאות: - - -

אמנון כהן: הלאה.

קריאות: - - -

אבישי ברוורמן: לא שומעים.

קריאה: תוספת - - -

אמנון כהן: לא הכנסנו.

מירי רגב: כולם בעלי תואר אקדמי פה גם כן, בכנסת.

מירי רגב: כולם בגופי הממשלה הם בעלי תואר אקדמי.

אמנון כהן: לא חייב.

דוד רותם: אני רוצה להבין, ראש הכבאים צריך להיות עם תואר אקדמאי?

דוד רותם: אני מציע שזה יהיה כל תואר במשפטים, שיוכל להתגונן.

דוד רותם: שחר, זה תואר במשפטים, אחרת לא תדע להתגונן.

קריאות: - - -

אמנון כהן: זה חיים, זה בסדר, הוא מסכים.

אמנון כהן: תתקדמי הלאה.

אמנון כהן: רק את השינויים.

מירי פרנקל שור: שינויים – בסעיף קטן (7) אנחנו ממליצים למחוק את סעיף קטן (ב) – "נקבעה תקופת ניסיון", כאשר ממונה נציב.

מירי פרנקל שור: לעמדתנו, כפי שהעלה חבר הכנסת ביבי בוועדה, אין מקום לקבוע תקופת ניסיון.

אמנון כהן: כן, הורדנו את סעיף (ב).

מירי פרנקל שור: זה סימן ב' – אפשר להצביע מסעיף 5 עד 9 כולל.

אמנון כהן: מצביעים על סעיפים 5 עד 9 כולל, עם השינוי – הורדת פסקה (ב) בסעיף 7, ומוסיפים את התנאים ב-5 וב-6.

אמנון כהן: מי בעד סימן ב' סעיפים 5, 6, 7, 8 ו-9, כפי שהוסבר כרגע?

אמנון כהן: מי נגד?

אמנון כהן: בעד – 4

אמנון כהן: נמנעים – אין

אמנון כהן: אושרו כהצעת הוועדה.

אמנון כהן: סימן ג', בבקשה.

מירי פרנקל שור: לגבי סימן ג' – בסעיף 10 אין הערות.

מירי פרנקל שור: בסעיף 11 – הצעתנו, להוסיף סעיף קטן (ג) שהוא הצעת היועץ המשפטי של הוועדה בעקבות קריאת דוח מבקר המדינה.

מירי פרנקל שור: אספנו את הערות מבקר המדינה, ואנחנו סוברים שיש מקום לתת ביטוי להערות מבקר המדינה על ידי מתן הנחייה לנציב הכבאות להוציא הנחיות לגבי נושאים שעליהם דיברנו, ואקרא את הסעיף – "על רשות הכבאות וההצלה מוטלת החובה והאחריות להבטיח את רמת כשירותה והעובדים בה באמצעות מתן הכשרות, אימונים וציוד הולמים על-פי משימות יחידותיה; הנציב יקבע בפקודות כבאות והצלה את הכשירות הנדרשת מהרשות ומעובדי הרשות לצורך מילוי תפקידי הרשות, את פריסת המערך המבצעי, זמני ההגעה הנדרשים לאירוע כבאות והצלה, ואת הרכב צוותי הכיבוי וגודלם".

אמנון כהן: בסדר?

שחר איילון: בטח שבסדר.

אמנון כהן: אנחנו רוצים לתת לך כוח, שתהיה חזק וכו'.

שחר איילון: בוודאי שמוטלת עלי אחריות כבדה, ואני חושב שהיועצת המשפטית הבינה את זה.

שחר איילון: האוצר מתנגד, כי זה מחייב אותו שאם אקבע שיש ארבעה אנשים בצוות או חמישה, הוא צריך לשלם את זה.

אמנון כהן: תעברי הלאה.

מירי פרנקל שור: סעיפים 10 ו-11.

אמנון כהן: סעיפים 10 ו-11, להצביע.

אמנון כהן: השלטון המקומי, פתרתי בעיה?

מאיר בינג: סעיף 11.

אמנון כהן: רגע, השלטון המקומי, פתרתי בעיה?

אמנון כהן: זה מותנה אחד בשני.

מאיר בינג: לא.

מאיר בינג: השלטון המקומי לא פתרנו.

אמנון כהן: לא פתרנו, אוקיי.

מאיר בינג: סעיף 11 – יש שתי אופציות לפתור את זה, הראשון, להשמיט את החצי השני של הפסקה.

מאיר בינג: השני, להגיד בכול – בכפוף למסגרת התקציב.

מאיר בינג: אין לאף מפקד יחידה, לא משנה אם זה כבאות, לא משנה אם זה בבית-חולים ולא משנה אם זה מנכ"ל משרד החינוך, לקבוע הוראות מעבר לתקציב שיש לו.

מאיר בינג: במסגרת התקציב שיקבע הכשרה - - -

קריאות: - - -

אמנון כהן: דבר, דבר מהכתוב בסעיף (ב).

מאיר בינג: זה לא כתוב בחוקים.

מאיר בינג: באף חוק לא כתוב.

מאיר בינג: אין סמכות חוקית למפקד יחידה.

מירי פרנקל שור: גם בחוקים לא כתוב, הסיפה שמופיעה הסעיף קטן (ב), שהכול יהיה בהתאם ובכפוף להוראות חוק יסודות התקציב, וחוק התקציב השנתי.

מאיר בינג: בסדר.

אמנון כהן: לא כתוב, אז בוא נוריד את זה.

אמנון כהן: בוא נוריד את זה - - -

שחר איילון: אפשר להוריד את סעיף (ג) ואת סעיף - - -

מאיר בינג: עדיף למחוק את כל סעיף (ג), בחוק אין סמכות למפקדים לקבוע את - - -

אמנון כהן: בסדר, אנחנו עושים חוק, רפורמה, צריך לתת כוח לנושא הזה.

מאיר בינג: בחוק לא יכולה להיות סמכות למפקד לקבוע מעבר לתקציב.

אמנון כהן: מאיר, בסדר, תצביע נגד.

אמנון כהן: סימן ג' – סמכויות הנציב, סעיפים 10 ו-11 עם התוספת של פסקה (ג).

אמנון כהן: מי בעד ההצעה?

אמנון כהן: מי נגדה?

אמנון כהן: בעד – 5

אמנון כהן: נמנעים – אין

אמנון כהן: ההצעה אושרה.

אמנון כהן: אנחנו עוברים לפרק ג' – כבאים עובדים ומתנדבים.

אמנון כהן: ממשיכים, בבקשה.

אמנון כהן: זה קשור לעובדים?

מירי פרנקל שור: לא, למה זה קשור לעובדים?

מירי פרנקל שור: זה לא קשור.

יעל שילוני: סעיף 12 זה סעיף מאוד מהותי.

אמנון כהן: אנחנו מדלגים על פרק ג'.

מירי פרנקל שור: למה?

אמנון כהן: סיכמתי, אמרתי שאדלג.

עודד ברוק: אבל זה לא קשור.

אמנון כהן: בסדר.

אמנון כהן: תגמור את ההסכם, נדבר.

אמנון כהן: הלאה.

אמנון כהן: סימן ב' – כבאים מתנדבים.

אמנון כהן: בבקשה.

יואב גדסי: מה המשמעות של זה?

יואב גדסי: מתנדבים במקום כבאים?

אמנון כהן: תיכף, הלאה.

אמנון כהן: בבקשה.

אמנון כהן: שינינו את זה.

אמנון כהן: עודד, תקשיב.

מירי פרנקל שור: סימן ב' מדבר על מתנדבים.

מירי פרנקל שור: סעיף 16(א1) בא לתת ביטוי לחשש שעלה בוועדה, שיחידות שלמות לא יהיו מורכבות ממתנדבים בלבד, אלא ממתנדבים כאשר המטרה שלהם מתן מענה ראשוני.

מירי פרנקל שור: ולכן, ניסינו לעגן אמות מידה מתי יחידות יכולות להיות על טהרת המתנדבים בלבד.

מירי פרנקל שור: סעיף קטן (א1) המוצע אומר – "הקמת יחידה המורכבת ממתנדבים בלבד תהיה בכפוף לתבחינים שקבע הנציב", שחר, כדאי שתהיה אתנו.

שחר איילון: אני אתכם.

מירי פרנקל שור: אז רק לתת לי שנייה לסיים את הסעיף – "בקביעת תבחינים כאמור יביא הנציב בחשבון, בין היתר, את מיקומה המתבקש של היחידה, ריחוקה מתחנות כיבוי, קרבתה ליער או לחורש ורמת הסיכון".

מירי פרנקל שור: אנחנו חושבים שזה נותן מענה למצב שלא תתחיל איזושהי תופעה של הקמת יחידות מתנדבים - -

אמנון כהן: רק מתנדבים, כן.

מירי פרנקל שור: - - אלא רק למתן מענה ראשוני.

מירי פרנקל שור: זה לסעיף קטן (א1).

מירי פרנקל שור: שחר, אתה רוצה להעיר על זה?

שחר איילון: מסכים.

אמנון כהן: לא, הוא מסכים.

אמנון כהן: בטח שהוא מסכים.

מירי פרנקל שור: אתה מסכים.

דוד אזולאי: מה מעמדם של אנשי קק"ל בעניין הזה?

אמנון כהן: עוד לא הגענו.

מירי פרנקל שור: לא, לקק"ל יש סעיף - - -

אמנון כהן: למה אתה מתחיל אתי?

אמנון כהן: דוד, יש דברים שעדיין לא לבנו, לא מגיעים אליהם כרגע.

דוד אזולאי: אני שואל שאלת הבהרה - - -

אמנון כהן: איזה סעיף?

דוד אזולאי: אבל אני שואל שאלת הבהרה – האם קק"ל נכללים בסעיף של מתנדבים או לא?

דוד אזולאי: זה הכול.

דוד אזולאי: תענה לי על זה.

מאיר בינג: - - -

אמנון כהן: מי זה שר?

אמנון כהן: שר לא קשור פה.

אמנון כהן: פה ועדה של הכנסת, שרים לא שולטים פה.

אמנון כהן: שרים לא שולטים בוועדות הכנסת, תכניסו לראש כבר.

אמנון כהן: אנחנו פה ועדה, היא קובעת מה יהיה.

אמנון כהן: תביאו פתרון.

אמנון כהן: איפה היה הפתרון עד היום?

מאיר בינג: היום ראינו את הנוסח הזה בפעם הראשונה.

אמנון כהן: מה אתה אומר?

מאיר בינג: פעם ראשונה ראיתי את הנוסח הזה, זה כל מה שאני אומר.

אמנון כהן: מה אעשה, אתה לא חי בכנסת.

אמנון כהן: בסדר, אחר כך נדבר.

אמנון כהן: תן לנו לעבוד עכשיו.

אמנון כהן: לגבי קק"ל, נכנסים פה גם מתנדבים?

ודים גודון: קיבלנו את זה אתמול.

ודים גודון: אתמול בלילה קיבלנו את הנוסח.

דוד רותם: מה עשיתם מאתמול בלילה עד היום?

מאיר בינג: לא ישנו.

ודים גודון: לא ישנו.

דוד רותם: מאנשי האוצר מצדי שיישן בלילות – אתם גורמים נזקים - - -

מירי פרנקל שור: כן, קק"ל יהיו מתנדבים, אבל יש סעיף - - -

יהל עמית: לא, הם צוות כיבוי מפעלי.

מירי פרנקל שור: או שהוא צוות כיבוי מפעלי.

מירי פרנקל שור: מה השאלה?

דוד אזולאי: השאלה שלי, אם אנשי קק"ל שאמורים לתת את העזרה הראשונה, האם הם נכללים בהגדרה הזו כמתנדבים או לא?

קריאות: - - -

מירי פרנקל שור: לפי מה שאנחנו מבינים, קק"ל תהיה צוות כיבוי מפעלי.

דוד אזולאי: אוקיי, בסדר.

מירי פרנקל שור: לזה נגיע בהמשך.

דוד אזולאי: בסדר, אין בעיה, זה מה שרציתי לשמוע, אנחנו לא מתנדבים.

מירי פרנקל שור: צריך להבהיר את זה.

דוד אזולאי: ואחר כך אוכל לשאול את מה שאני צריך לשאול.

מירי פרנקל שור: דוד, רק להבהיר, נאמר את הדברים האלה במפורש על מנת שלא תהיה אי-הבנה, שקק"ל הוא צוות כיבוי מפעלי ולא נכנס להגדרת מתנדבים.

דוד אזולאי: הבנתי, קיבלתי.

דוד אזולאי: מצוין, תודה רבה גברתי.

מירי פרנקל שור: סעיף קטן (ב) מדבר על מתנדבים, זה בהתאם לשינוי ההערה.

מירי פרנקל שור: סעיף קטן (ג) – ברישה גם מתנדב, ולא כבאי מתנדב.

מירי פרנקל שור: לגבי פסקה (2) – אנחנו רק מחדדים, כאשר מדובר ביחידה של מתנדבים, עד לבואו של כבאי יהיו כל הסמכויות הנתונות לכבאי, ולאחר הגעתו של כבאי, למתנדב יהיו סמכויות רק בנוכחות כבאי ולשם סיוע לכבאי.

מירי פרנקל שור: לגבי הדין המשמעתי – נקבע שלגבי מתנדבים, הוראות חוק שירות המדינה משמעת לא יחולו, ואנחנו כן נתנו סמכות למפקד יחידה שהוא כבאי לדין משמעתי למתנדב, אני קוראת את הסעיף המוצע – "מפקד יחידה שהוא כבאי מוסמך רשאי להעמיד לדין משמעתי מתנדב בהתאם להוראות לפי חוק שירותי הכבאות כל עוד הן עומדות בתוקפן בהתאם להוראות סעיף 132(ב1), בעבירה שנקבעה לפי החוק האמור, ולהטיל עליו עונש של התראה או נזיפה או להפסיק את התנדבותו".

מירי פרנקל שור: למעמדם של התקנות נגיע בהמשך, אלו תקנות שהוצאו מתוך חוק שירותי הכבאות משנות ה-50, שמקבלות מעמד בחוק הזה.

מירי פרנקל שור: לגבי סעיף 18 – התיקון טכני, ולגבי סעיף 19 – השינויים לגבי מתנדבים דינם יהיה כ"דין עובדי ציבור בחוק שירות הציבור (מתנות)", אבל כן השמטנו את ההגבלות שהוצעו בחקיקה לגבי חוק שירות הגבלות פרישה ולגבי "סיוג פעילות מפלגתית ומגבית כספים".

מירי פרנקל שור: לכן, פסקאות (1) ו-(2) לסעיף קטן (ב) נמחקות.

מירי פרנקל שור: הוועדה יכולה להצביע על סעיפים 16 עד 19.

אמנון כהן: אנחנו מעמידים להצבעה את סימן ב' – כבאים מתנדבים, סעיפים 16 עד 19 כולל, עם השינויים שהוקראו, בבקשה.

אמנון כהן: מי בעד הסעיפים שהוקראו?

אמנון כהן: מי נגד?

אמנון כהן: בעד – 7

אמנון כהן: נמנעים – אין

אמנון כהן: הסעיפים אושרו.

אמנון כהן: פרק ד' – הטיפול באירועים.

אמנון כהן: סימן א', סמכויות לטיפול באירוע, בבקשה.

אמנון כהן: רק שינויים.

מירי פרנקל שור: השינויים בסעיף 20 – הקביעה לצורך מילוי תפקידו של כבאי, הקביעות של הנציב יהיו בפקודות ולא בנהלים.

מירי פרנקל שור: אנחנו לא יודעים מה זה נהלים.

מירי פרנקל שור: פקודות זה - - -

דוד אזולאי: שאלה, לגבי המתנדבים, הם מבוטחים?

דוד אזולאי: הם לא מקבלים שכר, אבל הם מבוטחים?

אמנון כהן: כן, הם מבוטחים.

מירי פרנקל שור: עודד?

אמנון כהן: עודד, אמרת לי בפעם הקודמת שמתנדבים מבוטחים.

עודד ברוק: הם מבוטחים, אל"ף, דרך ביטוח לאומי, ובי"ת, אנחנו - - -

דוד אזולאי: איך דרך ביטוח לאומי אם הוא לא מקבל שכר?

עודד ברוק: יש בביטוח לאומי פרק שלם לנושא מתנדבים.

שחר איילון: אנחנו רוצים שכל אחד מהם יבוטח ב-500 שקלים לשנה ביטוח נוסף שהוא ביטוח ריסק.

דוד אזולאי: שאתם תעשו את זה?

שחר איילון: כן.

אמנון כהן: כן, תודה.

אמנון כהן: שאלה חשובה, אבל דיברנו על זה.

דוד אזולאי: מצטער, לא הייתי פה, לא שמעתי.

מירי פרנקל שור: סעיף 20 – ברישה, במקום נהלים, יבוא פקודות כבאות והצלה.

מירי פרנקל שור: בסעיף 22 התיקון טכני.

מירי פרנקל שור: בסעיף 23 – "מי שהתנדב לפי סעיף זה, יראו בו מתנדב, ויהיו נתונות לו הסמכויות כאמור בסעיף 16(ג)(1), ואולם הוראות סעיף 17 לא יחולו".

מירי פרנקל שור: זאת אומרת, סעיף המשמעת לא יחול על מי שבא והתנדב לסייע.

מירי פרנקל שור: סעיף 24 – שני עניינים.

מירי פרנקל שור: קודם כל, נקריא את הסעיף שמדבר על שיפוי של מי שהעמיד את הציוד שלו - - -

אמנון כהן: הציוד האישי שלו.

מירי פרנקל שור: את הציוד האישי שלו לִרְשות - -

אמנון כהן: הכבאים.

מירי פרנקל שור: - - הרשות.

מירי פרנקל שור: יהל יקרא אותו, ואחר כך יש שאלה שנשארה פתוחה.

יהל עמית: האמור בו יסומן (א), ואקריא את (ב) –

מירי פרנקל שור: זה סעיף השיפוי לאדם שהעמיד את הציוד לרשות הכבאות וההצלה.

מירי פרנקל שור: אבל השאלה שנשאלה, עודד, נשארה עדיין פתוחה, כאשר נגרם נזק מצד גימ"ל, אמרתם שתבדקו את נושא הביטוח.

שחר איילון: אדם לא צריך להינזק אם אני לוקח לו את הציוד או שאני מוסר לו - - -

מירי פרנקל שור: לא, אבל לצד שלישי, כאשר אתה - - -

שמעון בן-נר: היה ביטוח.

אמנון כהן: בסדר גמור.

אמנון כהן: תמשיכי עד הסעיף הבא ונגמור.

מירי פרנקל שור: סעיף 26 – מדבר על שימוש במים.

מירי פרנקל שור: אני מקריאה את סעיף קטן (ב), לאחר מכן אסביר.

אמנון כהן: השימוש במים חשוב פה, היו לנו הערות, תקשיב קודם.

מירי פרנקל שור: "רשות הכבאות וההצלה תשפה אדם בעבור מים שהרשות השתמשה בהם לפי סעיף זה", זאת אומרת שיש חובה לרשות הכבאות וההצלה לשפות.

מירי פרנקל שור: "השר והשר לביטחון פנים יקבע הוראות לעניין דרכי הגשת הבקשה לשיפוי", השר קובע את דרך הבקשה לבקש את השיפוי.

מירי פרנקל שור: "ואת גובהו של השיפוי תקבע מועצת הרשות הממשלתית בהתאם לעלותם הריאלית".

דוד אזולאי: תוך כמה זמן?

אמנון כהן: שלא יהיה מצב שהשתמשת במים והמחיר שלו פתאום כמו צריכה ביתית.

אמנון כהן: לא רוצים שזה יגיע לזה.

אמנון כהן: ומי שיקבע זו רשות ממשלתית של מים.

אמנון כהן: כמה שעולה לו – לפחות את הצריכה הזאת תשלם, לא כמו צרכן ביתי.

שחר איילון: זה לא כל כך פשוט.

שחר איילון: בתחנות שלי משתמשים במים למקלחות ולצריכה שוטפת, אני משלם לרשות כמו כל אחד, את זה שמים בצד.

אמנון כהן: נכון, אין בעיה.

שחר איילון: אני משתמש במיליוני ליטרים של מים לטובת הציבור.

שחר איילון: הנשק העיקרי שלי זה מים.

שחר איילון: אני לא מוכן לשלם עליו.

שחר איילון: קודם כל, לא מוכן לשלם עליו בכלל.

שחר איילון: אבל בהנחה שכן אצטרך לשלם עליו לאותן רשויות מים, אני מוכן לשלם את התעריף הנמוך של מקורות, עלות הפקת המים של מקורות.

שחר איילון: אני לא מוכן שבדרך יעשו עלי כל מיני בונוסים נוספים על כספים נוספים.

אמנון כהן: מי יקבע את התעריף?

שחר איילון: מקורות והאוצר.

קריאות: - - -

נועה בן אריה: - - -

שחר איילון: אני לא מוכן לשלם – עם כל הכבוד לרשויות - - -

דוד רותם: הוא צודק.

קריאות: - - -

שלמה דולברג: אם הוא מקבל את זה מהתאגיד, משלם מחיר תאגיד עירוני.

שלמה דולברג: לא לוקח ממקורות את המים.

שלמה דולברג: בסדר, שישלם כמו שרשות מקומית משלמת.

שחר איילון: אשלם לך - - -

אמנון כהן: המטרה של החוק, ונסגור את זה, שלא עושים סיבוב על זה.

אמנון כהן: זה צורך ציבורי, ועל זה תאגידים לא ירוויחו כסף, רק מועצת המים תקבע את התעריף.

אמנון כהן: זהו, גמור.

אמנון כהן: תתקדמי הלאה.

אמנון כהן: ריאלי.

קריאות: נכון.

דב חנין: צודק.

מירי פרנקל שור: אפשר להצביע - - -

קריאה: לעניין השיפוי, יש פה הערה.

אמנון כהן: שנייה אחת.

מירי פרנקל שור: סעיף 20 עד 26 כולל.

עודד ברוק: השאלה אם ריאלי כולל באמת את מה שאמרת עכשיו, או שאולי צריך להגיד את המלה נומינלי, אני מציע ש - - -

דוד רותם: נומינלי.

נועה בן אריה: נומינלי זה לא ריאלי.

דוד רותם: נומינלי.

אבישי ברוורמן: לפי חוק המים.

נועה בן אריה: הפנייה לחוק המים.

עודד ברוק: אני חושש שיגידו לי ריאלי, עולה לי גם ככה - - -

אמנון כהן: מה את אומרת?

דב חנין: לפי חוק המים, יש חוק.

נועה בן אריה: לא, אם מחליטים שלפי כללים שנקבעו ברשות המים, לפי חוק המים, אז נקבע כללים בהפניה לחוק המים.

אמנון כהן: לפי חוק המים.

עודד ברוק: חוק המים מדבר על ריאלי, המחיר - - -

קריאות: - - -

אמנון כהן: לא כולם מדברים, סליחה.

עודד ברוק: ריאלי לא טוב לי מחוק המים, כי חוק המים מדבר על המחיר הסופי שהרשות המקומית גובה.

שחר איילון: היום גובים את כל ההוצאות שלהם.

דב חנין: חוק תאגידי המים מתייחס לזה בבירור.

אמנון כהן: לא תאגידים.

שחר איילון: היום הם גובים לפי מחיר התעשייה, זה מחיר של 14 שקלים לקוב.

שחר איילון: זה טירוף.

שחר איילון: אנחנו רוצים היום לא לגבות מהאזרח, אז מה, איגוד הכבאות ישלם עבור הדברים האלו?

דב חנין: ככה קובעים תעריפים בחוק.

קריאה: מגולם בזה גם אגרת ביוב, שלא רלוונטית.

שחר איילון: יש פה אגרת ביוב שאנחנו לא משתמשים, יש פה הרבה מאוד דברים.

שחר איילון: צריך לפי תעריף מקורות או נומינלי.

שלמה דולברג: הוא יכול לשלם לפי מה שהרשות המקומית מחויבת לשלם.

אמנון כהן: תהיה המלה נומינלי.

אמנון כהן: בבקשה.

אמנון כהן: סיימנו את הסעיפים האלה?

אמנון כהן: אנחנו מעמידים להצבעה את סעיפים 20 עד 26 כולל.

אמנון כהן: מי בעד ההצעה?

אמנון כהן: מי נגד?

אמנון כהן: בעד – 6

אמנון כהן: נמנעים – אין

אמנון כהן: הסעיפים אושרו.

דוד רותם: אדוני, השעה 11:00, יש לנו מליאה.

אמנון כהן: יש לנו אישור מיושב-ראש הכנסת להמשיך את הדיון לפחות עד 11:30.

אמנון כהן: מותנה להצבעות.

אמנון כהן: אם יהיה - - - ודאי נפסיק, ואם יהיה הצבעות עוד 15 דקות אפשר יהיה להמשיך דיון.

אמנון כהן: בבקשה.

דוד אזולאי: אדוני היושב-ראש, לגבי סעיף (ו) – מדובר פה על שיפוי לאותם אנשים שנותנים את הציוד שלהם לשירות הכבאות.

דוד אזולאי: מדובר פה על 90 יום ועוד 30 יום נוספים, זה אומר ארבעה חודשים.

דוד אזולאי: למה לא לקצר את זה ב-50%?

דוד אזולאי: אם השתמשו ברכוש של אדם, בוא נקצר את זה ל-60 יום, 30 ו-30.

אמנון כהן: יש בעיה ביורוקרטית?

אמנון כהן: אפשר לצמצם את הזמן, לא?

שחר איילון: יש כאן שמאות.

אמנון כהן: שלוקחת זמן?

אמנון כהן: מה קרה?

אמנון כהן: לקחת לו את הרכב, השתמשת בו, עשית עבודה מצוינת, אבל פגעת לו בכמה דברים שם, למה הוא צריך לחכות 120 יום?

דוד אזולאי: ארבעה חודשים.

שחר איילון: לא, 90 יום עד שאני נותן לו תשובה ו-30 יום זה עד התשלום.

אמנון כהן: 90 יום זה הרבה זמן.

שחר איילון: מה שתחליטו.

אמנון כהן: נעשה את זה חצי – 45 ימים זה מספיק ו-15.

שחר איילון: מה שתחליטו.

עודד ברוק: לתשלום בדרך כלל הם צריכים יותר.

עודד ברוק: אז תשאיר 45 ו-30 יום.

אמנון כהן: תיקון סעיף (ו) – 45 יום ו-30.

אמנון כהן: אנחנו מצביעים על התיקון.

אמנון כהן: מי בעד התיקון?

אמנון כהן: מי נגד?

אמנון כהן: בעד – רוב

אמנון כהן: נמנעים – אין

אמנון כהן: תיקון טוב, דב.

דב חנין: אדוני היושב-ראש, הצעתי שההצבעות כולן יהיו אחרי ההסכם.

אמנון כהן: בסדר.

אמנון כהן: אתה צודק, גם אני הייתי מאוד רוצה.

אמנון כהן: ממשיכים הלאה, סעיף 27.

מירי פרנקל שור: סעיף 27 פסקה (1) - - -

קריאות: - - -

אמנון כהן: לא כולם חייבים לשבת, מי שרוצה לשתות, יש קפיטריה על הכיפק פה, באמת, משהו טוב.

מירי פרנקל שור: סעיף 27, פסקה (1) – זה סעיף שמדבר על טיפול באירוע חומרים מסוכנים.

מירי פרנקל שור: מי שיטפל בחומרים מסוכנים לא יהיו רק כבאים, אלא עובדי הרשות, גם עובדים שאינם כבאים.

אמנון כהן: מה ההכשרות?

אמנון כהן: מה התקציב?

מירי פרנקל שור: כלומר, עובדים וכבאים.

מירי פרנקל שור: הטיפול לא מיוחד רק לכבאים.

אמנון כהן: בסדר, הלאה.

אמנון כהן: מי בעד הסעיפים, עם התיקון, 27 עד 29, כולל?

אמנון כהן: סימן ב', מי בעד?

אמנון כהן: ציון, לא רואה את היד שלך.

אמנון כהן: מי נגד?

אמנון כהן: בעד – 6

אמנון כהן: נמנעים – אין

אמנון כהן: הסעיפים אושרו.

אמנון כהן: ממשיכים הלאה.

ציון פיניאן: דודו.

דוד רותם: השארתי את דב חנין לייצג אותי.

ציון פיניאן: תתקזז אתו, תתקזזו.

אמנון כהן: כן, בבקשה.

מירי פרנקל שור: סעיף 30 – מדבר על צוותי כיבוי.

מירי פרנקל שור: בסעיף 30(ג) הנציב צריך להוציא צו לבעל מפעל, לקיים צוות כיבוי מפעלי.

מירי פרנקל שור: כאן במהלך הדיונים יש שתי אפשרויות – או הגעה להסכם עם המפעל, ואם לא יגיע הנציב להסכם עם המפעל, תהיה לו הסמכות להוציא צו.

מירי פרנקל שור: אקרא את הסעיף, סעיף קטן (ג) – "הנציב רשאי להורות בצו לבעל מפעל, לקיים במפעלו צוות כיבוי בעל הכשרה לפעול באירוע דליקה עד להגעת כוחות רשות הכבאות וההצלה למקום האירוע, ולסייע לרשות בפעולותיה עם הגיעה למקום האירוע (בחוק זה – צוות כיבוי מפעלי)".

מירי פרנקל שור: וזו התוספת של האפשרות להגיע להסכם – "וכן רשאי הוא להגיע להסכם עם בעל מפעל לגבי הקמת צוות כיבוי מפעלי כאמור במקום הוצאת צו".

מירי פרנקל שור: זה הסעיף הראשון וזה גם תופס לגבי קק"ל.

מירי פרנקל שור: סעיף קטן (ד) – סברנו שיש מקום לתת הגנה נזיקית כאשר הסעיף יקרא כך – "בזמן אירוע דליקה יראו בחבר צוות כיבוי מתנדב, יהיו נתונות לו הסמכויות לפי סעיף 20, והוראות סעיף 23(ג) יחולו עליו".

מירי פרנקל שור: זה לגבי סעיף 30.

מירי פרנקל שור: אותה אפשרות להגיע להסכמה גם מתייחסת ב-31 לסעיף קטן (א) לגבי "רשות הטבע והגנים הלאומיים", ולעניין ההגנה הנזיקית, ניתנה אותה הגנה נזיקית גם לעובדי "רשות הטבע והגנים".

מירי פרנקל שור: אפשר להצביע.

אמנון כהן: לגבי קק"ל, אני רוצה לדעת אם ההסדר מקובל.

אמנון כהן: בסדר?

אמנון כהן: ישבתם?

אלון גלר: לא מקובל.

אלון גלר: לא.

אלון גלר: אדוני, אני מבקש להתייחס לשני דברים, אחד - - -

אמנון כהן: אמר לי שהכול סגור.

אמנון כהן: מה אתה אומר לי - - -

אלון גלר: אנחנו כמעט סגרנו.

אמנון כהן: כמעט?

אלון גלר: אנחנו כמעט סגרנו.

אלון גלר: אנחנו צריכים רבע שעה לסכם את הדברים.

אמנון כהן: מה זה?

אלי אפללו: צריכים זמן לסכם.

אלון גלר: אנחנו צריכים לצאת עם האנשים של - - -

אמנון כהן: מה, מה עשית אתמול?

אלי אפללו: לא סוכם.

אמנון כהן: מה עשית שלשום?

אמנון כהן: לא, ברצינות, עם כל הכבוד.

אמנון כהן: באמצע ההצבעה אתה בא לי – עכשיו רבע שעה הוא רוצה?

אלי אפללו: אבל הוא לא יישב אתם נוסח.

אלון גלר: יש לנו נוסח סופי, חסר לנו משהו כתוב.

אלי אפללו: אנחנו רוצים להגיע אתם לזה.

אלון גלר: יש לנו הסדר - - -

אמנון כהן: חודש אני משחק אתכם כבר.

אלי אפללו: אולי הם משחקים מִשְחקים אתנו הפוך?

אלי אפללו: אנחנו רוצים להגיע בהבנה.

אלי אפללו: החוק הזה חשוב לכולנו.

אמנון כהן: אמר לי סגור, מה לא סגור?

אלי אפללו: אז זה לא סגור.

אלי אפללו: אם זה היה סגור, אז לא היינו מדברים.

אלון גלר: אנחנו צריכים לצאת לרבע שעה לסכם.

אלון גלר: זה כל מה שאנחנו צריכים, לא שבוע ולא שבועיים.

אלי אפללו: לא, אנחנו צריכים כמה דקות לשבת ולנסות להסדיר את זה.

אמנון כהן: מה אתה עושה פה?

אמנון כהן: אתה יושב רבע שעה - - -

אלי אפללו: אבל הם לא יוצאים.

אלון גלר: הם לא יכולים לצאת.

אלי אפללו: אני לא יכול להוציא אותו.

דוד רותם: נצביע ונאשר, ואחר כך הם יספיקו ברבע שעה - - -

אלי אפללו: תגיד לא.

אלון גלר: לא, לא.

אלון גלר: ויש לי עוד הערה לסעיף.

שחר איילון: אני חושב שהוועדה, באמת, מירי, היתה מאוד הוגנת בכל מה שקשור לקק"ל ולאחרים משום שההתרעמות של קק"ל, שאני כצו אוכל לקבוע להם את גודל צוותי הכיבוי ואת כמותם, היתה מצד אחד מובנת, מצד שני, היא יכלה להפיל למעשה, את כל הבסיס שעליו אני מורה למפעלים להחזיק צוותי כיבוי.

שחר איילון: ולכן, בסופו של דבר מה שסיכם השר אהרונוביץ', יחד עם אלי אפללו, זה שהמחירים שאותם משלמים היום בקק"ל עבור צוותי הכיבוי, אלי אפללו התנדב לשים עוד 50% מהמחיר, וזה יהיה הסכום הסגור ל-15 שנה, בנוסף למה שנקרא תוספת היוקר.

אלון גלר: - - -

אמנון כהן: תן לאפללו, הוא דיבר.

אמנון כהן: אפללו דיבר.

קריאות: - - -

קריאה: האם יש עליהם אחריות?

עודד ברוק: תמיד יש.

שחר איילון: הם הבעל הבית של היערות, תמיד יש.

שחר איילון: הם צוות מפעלי.

עודד ברוק: לא, זה גם בנושאים אחרים.

עודד ברוק: זה לא ככה.

אמנון כהן: אני מתקדם.

אלון גלר: יש לי רק הערה אחת לתוכן, מכיוון שקיבלנו פה בתיקון, הוסיפו סעיף שאומר – "וכן רשאי הוא להגיע להסכם עם אחד הגופים כאמור לגבי הקמת צוות כיבוי לשטחים פתוחים כאמור" - - -

אמנון כהן: טוב, את הסעיפים האלה תסגרו עוד רבע שעה.

אמנון כהן: ממשיכים עם סימן ד'.

דוד אזולאי: לפחות מה שאני קורא בהצעת החוק - - -

אמנון כהן: על מה אתה מדבר?

דוד אזולאי: על סעיף 31.

אמנון כהן: לא דנו בזה עכשיו.

דוד אזולאי: לא דנו בזה.

אמנון כהן: הלאה.

אמנון כהן: 32.

מירי פרנקל שור: רק נעשה סדר לגבי ההצבעות.

קריאה: - - -

אמנון כהן: לא שומע יותר.

אמנון כהן: היום ביקשתי סיכום.

אמנון כהן: אין, אז תעזוב אותי.

אמנון כהן: אין לי זמן עכשיו.

מירי פרנקל שור: לפרוטוקול, סעיפים 30 ו-31 לא הועברו.

מירי פרנקל שור: רק שיהיה מסודר.

אמנון כהן: אין כרגע, לא מצביעים.

אמנון כהן: הלאה.

אמנון כהן: על סעיפים 30 ו-31 לא נצביע כרגע.

מירי פרנקל שור: סעיפים 32 ו-33 – בסעיף 33 מדובר על התקנת תקנות בעניין הושטת עזרה מחוץ לישראל, תיקון שקצת מגביל, הושטת העזרה תהיה כמובן רק בתחום הכבאות וההצלה.

מירי פרנקל שור: בסעיף 33 – סעיף קטן (ב) נמחק.

מירי פרנקל שור: סעיף קטן (ב) נתן סמכות לרשות הכבאות לפעול באזור.

מירי פרנקל שור: הסעיף נמחק והנושא יוסדר בצורה אחרת.

מירי פרנקל שור: על סימן ד' אפשר להצביע.

אמנון כהן: מצביעים על סעיפים 32 ו-33 עם התיקונים.

אמנון כהן: מי בעד? פיניאן?

אמנון כהן: מי נגד?

אמנון כהן: בעד – 5

אמנון כהן: נמנעים – אין

אמנון כהן: אושר.

אמנון כהן: בבקשה.

מירי פרנקל שור: אנחנו עוברים לסימן ה' – מדובר על סימן שמאפשר הקצאת כבאים בתשלום.

מירי פרנקל שור: לגבי סעיף 34 אין הערות.

מירי פרנקל שור: לסעיף 35 - - -

אורי מקלב: לנו יש הערות.

אמנון כהן: לאיזה סעיף?

אמנון כהן: 34 ו-35.

אמנון כהן: בבקשה.

אמנון כהן: תן לו מיקרופון.

אורי מקלב: אדוני היושב-ראש, עד עכשיו הסעיפים האלה שהיו עד היום, אני מניח שהיו כאלה שייצגו את כל הצדדים, אם זה הצד של הכבאים, הצד של האוצר, אבל עכשיו בסעיפים 34 ו-35 מדובר על גביית תשלום מאזרחים.

קריאה: לא שומעים.

אורי מקלב: אני אומר שהסעיפים האלה 34 ו-35 הם סעיפים שונים מכל הסעיפים שהיו עד היום, שלהם היו מייצגים, אני מניח שכשדנו בהם היה מי שייצג, מי שדאג ומי שהגן על כאלה שלא מצאו חן בעיניו הסעיפים.

אורי מקלב: סעיפים 34 ו-35 הם סעיפים שחלים על האזרחים.

אורי מקלב: מי יגן עליהם בתוך הדיונים, בתוך אלה שקבעו את החוק?

אמנון כהן: אתה, אני.

אורי מקלב: אנחנו רוצים לשמוע ממך את זה.

שחר איילון: אבל חבר הכנסת, זה האזרח ביקש את העזרה.

שחר איילון: הוא ביקש.

אורי מקלב: נכון, הוא ביקש את העזרה.

אורי מקלב: עכשיו אתה מטיל עליו תשלום.

אורי מקלב: אנחנו רוצים לדעת אם יש שינויים ממה שהיה עד היום מקובל בתוך כיבוי אש.

אורי מקלב: האם שילמנו עד עכשיו?

שחר איילון: לא, זה אותו דבר מה שיש היום.

שחר איילון: גם היום כשיש קרקס ויש צורך בכבאים, כשיש מופע גדול - - -

אורי מקלב: ואתה לוקח כסף?

אמנון כהן: בוודאי.

שחר איילון: - - -

אורי מקלב: אבל יש אירועים שאתה לא לוקח – תהלוכות, הפגנות, אתה לא לוקח היום כסף.

ציון פיניאן: הכנסת ספר תורה.

אורי מקלב: נניח, הכנסת ספר תורה, שהוא אירוע כללי.

אמנון כהן: לא, לא יהיה.

אמנון כהן: משלם.

קריאות: - - -

שחר איילון: זה אירוע פרטי, לא ממלכתי.

קריאות: - - -

אמנון כהן: לא כתוב, זה בחוק, הוא משלם.

אמנון כהן: תעשה תהלוכה – תשלם.

אורי מקלב: הכנסת ספר תורה – לא משלם.

קריאות: - - -

אורי מקלב: הוא לא משלם עד היום.

קריאות: - - -

שמעון בן-נר: אתן לך תשובה.

שמעון בן-נר: אנחנו כן גובים כסף על הכנת ספר תורה.

שמעון בן-נר: עם כל הכבוד אני גובה.

שמעון בן-נר: יש הרבה הכנסות ספר תורה בבני-ברק ואני גובה.

שמעון בן-נר: אנחנו גובים על משחקי כדורגל, אנחנו גובים על כל מיני אירועים וזה לא רק מהחרדים.

אורי מקלב: מה הגדרת המשטרה?

שמעון בן-נר: אנחנו מביאים כבאים לשעות נוספות, זה עולה לנו עלויות יותר גבוהות.

אורי מקלב: בסעיף 83 לפקודת המשטרה, רק אסיים אדוני, מה הפטורים שהמשטרה נותנת?

אורי מקלב: המשטרה באותם מקרים לא גובה כסף.

אורי מקלב: לא יכול להיות שכיבוי אש כן יגבה כסף והמשטרה לא.

שמעון בן-נר: איך אתה יודע שהמשטרה לא גובה?

שחר איילון: אבל הם לא גובים על שריפות.

אורי מקלב: המשטרה לא גובה כסף בגיבוי בתהלוכת ספרי תורה.

אורי מקלב: יש לי דוגמה.

אורי מקלב: לא גובה.

אורי מקלב: ואתה לא יכול שתגידו שהיום - - -

שחר איילון: יש שוטרים בשכר.

אורי מקלב: לא, אין שוטרים בשכר.

קריאות: - - -

אמנון כהן: זה מה שאני אומר, אירוע בעל אופי ציבורי - - -

קריאות: - - -

יוליה שמאלוב-ברקוביץ: מה זה – זו לא הגנה.

ציון פיניאן: אדוני היושב-ראש, איפה שהמשטרה גובה באמת יגבו.

מירי פרנקל שור: לא, זה לא בהכרח.

קריאות: - - -

דוד אזולאי: אתן דוגמה, ברשותך, אדוני היושב-ראש, אומר כאן מפקד תחנת בני-ברק שהם גובים על תהלוכת ספרי תורה, ואני מציע שתדייק בעניין הזה, עם כל הכבוד.

דוד אזולאי: האזרח שהזמין את התהלוכה של ספרי תורה הוא לא משלם, הרשות המקומית משלמת.

שמעון בן-נר: הוא כן משלם.

שמעון בן-נר: זו העבודה היומיומית שלי.

דוד אזולאי: אבל הרשות המקומית משלמת.

שמעון בן-נר: מה פתאום.

שמעון בן-נר: מה אתה מתווכח?

קריאות: - - -

אמנון כהן: האזרח משלם.

אורי מקלב: זה קיים בעיר התורה.

אורי מקלב: רק בעיר התורה.

אורי מקלב: לא קיים בערים אחרות.

קריאות: - - -

אמנון כהן: רגע, הוא מדבר.

דוד אזולאי: מדברים פה על תהלוכות של ספרי תורה, ואני רוצה להביא דברים אחרים, אתן דוגמה למשל, לפעמים נאלצים לעשות לוויות בלילה, במקום שאין תאורה.

שמעון בן-נר: על זה לא גובים כסף.

דוד אזולאי: ולא פעם שירותי כבאות נותנים את הסיוע הזה.

דוד אזולאי: פה נשאלת השאלה, האם צריך לממן את זה או לא צריך לממן את זה?

אמנון כהן: מה אתה חושב?

דוד אזולאי: אני חושב שהרשות המקומית צריכה לעבוד מול הכבאות.

אמנון כהן: הרשות המקומית, לא הכבאות.

שחר איילון: אז אשלח את הרשות המקומית.

דוד אזולאי: אנחנו כאזרחים לא צריכים לשלם.

אמנון כהן: אתם תספגו את זה?

דוד אזולאי: מה שעד היום, שלא יהיה שינוי.

אורי מקלב: לא יהיה שינוי.

אורי מקלב: מה שהיה עד היום, הוא מה שיהיה, אדוני היושב-ראש.

אמנון כהן: שקט, בוא נשמע תשובה.

נועה בן אריה: ההערה שלנו שחוזרת על עצמה לגבי הסעיף כל פעם מחדש, שכל עוד זה מצוין כמו שזה מצוין, אז האירועים שנעשים בתחום הרשות המקומית, אירועים בעלי אופי ציבורי המאורגנים על ידי הרשות המקומית צריכים גם להיכנס לסעיף הזה.

נועה בן אריה: אני לא מדברת על כל אירוע פרטי.

אמנון כהן: אבל הם שילמו עד היום.

חיים געש: לא.

קריאות: - - -

שחר איילון: יום הזיכרון לחללי מערכות ישראל.

קריאות: - - -

שלמה דולברג: לא על זה מדובר, מדובר על אירועים ממלכתיים.

שחר איילון: יום הזיכרון אני מגיע.

שחר איילון: רק יום הזיכרון לא משלמים.

שחר איילון: אני בא.

אמנון כהן: ככה זה יהיה.

אמנון כהן: ימשיך להיות ככה.

אמנון כהן: יום הזיכרון לא משלמים.

שלמה דולברג: אז זה לא כתוב ככה.

חיים געש: אז זה לא כתוב ככה.

נועה בן אריה: אבל זה לא מנוסח.

אמנון כהן: אבל זה ממלכתי, זה אירוע ממלכתי.

שלמה דולברג: ממלכתי עירוני, זה צריך להיות, בעיר.

אמנון כהן: עירוני זה עירוני.

אמנון כהן: ממלכתי של המדינה.

שלמה דולברג: לא, אבל העירייה עושה את הטקס.

שלמה דולברג: העירייה עושה.

אמנון כהן: בסדר, אבל זה אירוע שנגזר מאירוע ממלכתי.

שלמה דולברג: אוקיי, זה מה שצריך להיות כתוב.

קריאה: אבל עם כל הכבוד, יש כאן מחלקות, צריך להיות כתוב.

שחר איילון: כבודו, כבוד היושב-ראש, תראה, קודם כל שמנו פה סמכות ערעור.

שחר איילון: בוא נניח שלאדם מסוים או לרשות מסוימת - -

קריאות: - - -

אמנון כהן: לא כולם מדברים.

שחר איילון: - - יש השגות לגבי קביעתו של מפקד המחוז שהם צריכים לשים כבאים בשכר.

שחר איילון: הנציב או סגנו הם סמכות ערעור, הם יכולים לבוא, לשטוח את טענותיהם, נשקול את זה ארצית.

אמנון כהן: ידעו הערעור אחרי שנה, אני מכיר את זה.

שחר איילון: אמר 45 יום.

מירי פרנקל שור: לא, לא.

עודד ברוק: זה לא 45.

עודד ברוק: בזה זה לא 45.

אמנון כהן: חבר הכנסת דב חנין, בבקשה.

דב חנין: תודה אדוני, אני מתייחס - -

אמנון כהן: בגלל זה אתה תתייחס קודם, יש לך רעיונות יצירתיים, כן.

דב חנין: - - לסעיף קטן (2) של סעיף 35.

דב חנין: סעיף קטן (2) אומר שאסיפה או תהלוכה והפגנה לא צריך לשלם בהן.

דב חנין: אבל יש שם החרגה, שלדעתי, אדוני היושב-ראש, גברתי היועצת המשפטי, היא מבלבלת והיא יכולה להטעות.

דב חנין: וההחרגה אומרת, "משמרת מחאה או הפגנה, בעניינים בעלי אופי מדיני או ציבורי" – אני שואל, האם למשל, מחאה חברתית, צריך לשלם עליה?

דב חנין: זה לא אופי מדיני, זה כנראה אופי ציבורי.

דב חנין: הפגנות סביבתיות, צריך לשלם עליהן?

דב חנין: לכן, ההצעה שלי ברמה הנקודתית, להוריד את הפסקה הזו שאומרת, "בעניינים בעלי אופי מדיני או ציבורי", ולומר באופן כללי "משמרת מחאה" או "הפגנה".

דב חנין: זה דבר - - -

אמנון כהן: תהלוכת ספר תורה.

דב חנין: בסדר, אני גם בעד.

דב חנין: אני בעד.

דב חנין: אבל בוודאי משמרת מחאה או הפגנה זה לא דבר שצריך לשלם עליו.

שמעון בן-נר: היושב-ראש, אנחנו לוקחים חלק רק באירועים של גורמי רישוי עסקים וזה מעל 1,000 איש.

שמעון בן-נר: אנחנו לא דואגים לכל תהלוכה, זה לא מעניין אותנו, אנחנו לא מגיעים לזה.

שמעון בן-נר: רק איפה שיש סכנה, שיש לפידים ודברים כאלה, אנחנו מגיעים.

יוליה שמאלוב-ברקוביץ: אז אם נניח אעשה הפגנה - - -

שמעון בן-נר: אני לא רוצה לבוא להפגנות.

יוליה שמאלוב-ברקוביץ: רגע, אז כשיש לפידים, אתה בא חינם?

שמעון בן-נר: אז מארגן ההפגנה בא ומשלם לי.

שמעון בן-נר: מארגן ההפגנה יודיע, יוציא רישיון עסק ויבוא לשלם.

קריאות: - - -

יוליה שמאלוב-ברקוביץ: - - -

שמעון בן-נר: אז אנחנו לא באים.

שמעון בן-נר: אנחנו לא באים.

שמעון בן-נר: אין סכנה.

שמעון בן-נר: כשמישהו מפגין עם שלט, אין שום סכנה.

יוליה שמאלוב-ברקוביץ: אבל אם משלמים לך, אז אתה בא.

קריאות: - - -

יוליה שמאלוב-ברקוביץ: לא יודעת, אדוני היושב-ראש, הוא יכול לפרט את זה בבקשה?

אמנון כהן: מר נציב, שחר, אפשר להגיד שהמצב שהיה היום, זה מה שיישאר?

אמנון כהן: שלא תיצרו לי משהו חדש.

שחר איילון: כן, כן.

אמנון כהן: מה שהיה עד היום, אם גבית על פעילות מסוימת – תגבה, לא גבית עד היום – אתה לא גובה.

שחר איילון: נכון.

אמנון כהן: גמרנו?

אמנון כהן: איך אני סוגר את זה?

שלמה דולברג: תסגור את זה בנוסח.

זאב בילסקי: זה בסדר, הסטטוס קוו.

אמנון כהן: מה שהיה הוא שיהיה, לא רוצה משהו חדש.

אמנון כהן: אל תקבעו לי פה אגרות חדשות בגלל החוק עכשיו.

נועה בן אריה: אין בעיה.

אמנון כהן: איך אני כותב?

אמנון כהן: מה שהיה זה מה שיהיה.

ודים גודון: אדוני, זה בדיוק מה שכתוב בחוק.

אמנון כהן: לא יודע מה היה, זה מה שיהיה.

מירי פרנקל שור: אולי אסביר.

מירי פרנקל שור: כל הנושא של כבאים בשכר הוא בעצם העתק ראי של שוטרים בשכר.

מירי פרנקל שור: אם אנחנו משנים את ההסדר שקיים לגבי כבאים בשכר, ייווצר איזשהו חוסר איזון בין הקצאה - - -

אמנון כהן: הרגתם אותי עם הצעת החוק.

דוד אזולאי: אבל מירי, היושב-ראש אומר, בואו נשאיר, ננציח את המצב הקיים.

דוד אזולאי: הוא מקובל על כולם.

מירי פרנקל שור: אז זה המצב הקיים.

דוד אזולאי: במצב הקיים היום בתהלוכות ספרי תורה, אומר כאן נציג בני-ברק, שכן גובים כסף.

אמנון כהן: זה היה תאגידי, אז אחד לקח אחד לא לקח.

אמנון כהן: עכשיו לא ייקחו.

דוד אזולאי: יפה, בסדר.

אמנון כהן: יאללה, תתקדמו הלאה.

אמנון כהן: מה שהיה זה מה שיהיה, וככה תכתבי בחוק.

נועה בן אריה: עוד הערה.

אמנון כהן: מה עכשיו?

דוד אזולאי: בכל בית יש מזוזה, ספר תורה זה הכבאות, זה המזוזה של הספר.

אמנון כהן: הבנתי.

נועה בן אריה: אדוני היושב-ראש, עוד הערה לסעיף הזה.

קריאה: - - -

אמנון כהן: ברור, כתבתי, מה אתה רוצה?

אמנון כהן: מה שהיה, זה מה שיהיה.

מירי פרנקל שור: אנחנו לא יכולים לעגן את זה בחוק.

אמנון כהן: יאללה, אני רוצה להצביע.

אמנון כהן: לאן הגענו?

אמנון כהן: סיימנו?

מירי פרנקל שור: לא, צריך להסביר.

מירי פרנקל שור: אסביר את 38.

אמנון כהן: 38 – מסבירים, בבקשה.

נועה בן אריה: רגע, אבל לסעיף 35 יש לנו הערה.

מירי פרנקל שור: נועה, אי-אפשר – הוועדה - - -

אמנון כהן: מסבירים את 38.

אמנון כהן: את מדברת אתי.

נועה בן אריה: אבל זה לא משהו שלא אמרנו.

אמנון כהן: סליחה, גברת.

אמנון כהן: בבקשה.

נועה בן אריה: זה לא משהו שלא הערנו כל הזמן.

אמנון כהן: גברתי, מספיק.

נועה בן אריה: אדוני היושב-ראש, זה פשוט לא עובד.

נועה בן אריה: אנחנו לא יכולים.

נועה בן אריה: אמרו לנו שידונו בזה, ועכשיו מתעלמים מאתנו.

מירי פרנקל שור: סעיף 38 – הרכב ועדת הערר המוגדרת לגבי הצעת כבאים בשכר.

מירי פרנקל שור: בפסקה (1) השינוי, במקום קצין כבאות והצלה בכיר, שלא יכול לשבת על ערעור של מפקד מחוז, אנחנו מציעים "הנציב או סגנו, והוא יהיה היושב-ראש".

מירי פרנקל שור: לגבי סעיף (3), עודד, זו הערה שלנו, שלא העברנו לכם, יש בעיה למנות נציג ציבור שימנה השר ללא שום איזושהי התווית שיקול דעת.

מירי פרנקל שור: אנחנו מציעים, במקום נציג ציבור, שזה היה עובד המשרד לביטחון פנים שימנה השר, אם זה מקובל עליכם.

שחר איילון: מקובל.

אמנון כהן: יותר טוב, כן.

אמנון כהן: בטח שמקובל.

אמנון כהן: דווקא נציג ציבור, למה נציג ציבור?

מירי פרנקל שור: כי בדרך כלל נציג ציבור הוא כשיר - - -

דוד אזולאי: צריך שניים, למה צריך שניים?

דוד אזולאי: למה צריך "עובד המדינה שהוא משפטן הכשיר להיות שופט שלום".

דוד אזולאי: מה הולכים לעשות פה?

דוד אזולאי: אפשר לחשוב מה.

דוד אזולאי: שופט שלום – בשביל מה צריך את זה?

אמנון כהן: שאלת, תענה, כן.

מירי פרנקל שור: דוד, כמו שהסברתי, נושא הקצאת כבאים בשכר הוא בעצם די תמונת ראי של הקצאת שוטרים בשכר.

מירי פרנקל שור: הרכב ועדת הערר בחוק המשטרה מדבר על ראש אגף מבצעים במשטרת ישראל שהוא היושב-ראש, נציג לשכת עורכי-הדין שכשיר להיות שופט שלום, הוא החבר השני.

מירי פרנקל שור: ולכן, יש איזושהי הגבלה שבוועדה שהיא ועדת ערר על הקצאת כבאים בתשלום, כאשר מתעוררת שאלה, מהו ציבורי, מתי כן יהיה מקום לחייב, מתי לא יהיה מקום לחייב – בשוטרים בשכר סברנו שיש מקום שיהיה משפטן להחלטת הוועדה, פה דווקא הספקטרום קצת יותר רחב.

דוד אזולאי: ברשותך, אני מציע בסעיף (2), במקום "משפטן הכשיר להיות שופט שלום", שיהיה "קצין כבאות לשעבר", בדימוס, שהנציב יקבע מי יהיה.

דוד אזולאי: אדם שמבין בעניין.

דוד אזולאי: מה אתה מביא שופט?

דוד אזולאי: מביא עורך-דין?

מירי פרנקל שור: דוד, לא, זה לא – אסביר, קודם כל - - -

דוד אזולאי: מה הם מבינים בזה?

דוד אזולאי: קח קצין כבאות לשעבר, מפקד תחנת כיבוי לשעבר, הוא יודע את המלאכה, הוא יכול גם לשבת ולהבין את הדברים האלה.

שחר איילון: בוא אתן לך דוגמה, יש לי שבעה תורנים, ואני רוצה לפתוח את זה בשבוע הבא, אומרים לו, לא עמדת בתבחיני בטיחות באש, אומר, מה אני אעשה, שימו לי פה כבאית לשבועיים האלה עד שאני מכין את העבודות.

שחר איילון: אומרים לך, זה עולה לך 10,000 שקלים.

שחר איילון: אומר, לא, אני רוצה ב-5,000.

שחר איילון: בא לוועדה, יושב בוועדה עוד כבאי אחד ואומר, אני לא רוצה, אני רוצה אנשים אובייקטיביים.

אמנון כהן: דוד, אני חושב להיפך, מישהו מחוץ ל"קופסה".

מירי פרנקל שור: מישהו שלא קשור לכבאות.

דוד אזולאי: הוא לשעבר.

אמנון כהן: מחוץ למערכת.

אמנון כהן: דווקא הוא מסתכל על האזרח, לא על המערכת.

שחר איילון: מסתכל על האזרח, לא על ה - - -

מירי פרנקל שור: יש לך כבר נציב או סגנות, כבר יושב-ראש הוועדה, צריך לתת דווקא - - -

אמנון כהן: דווקא מישהו עם ראיה אחרת.

אמנון כהן: אולי חבר כנסת לשעבר, למשל, זה יכול להיות.

קריאה: להביא את פיני צברי.

אמנון כהן: מספיק עם זה.

אורי מקלב: האם ועדת הערר הזאת חלה גם על אזרחים?

אורי מקלב: אזרח בא לבקש פטורים – האם מבטלים בזה את כל הוועדות שהיו בתוך רשות הכבאות?

אורי מקלב: והם פונים היום לוועדת הערר הפנימית שלהם.

מירי פרנקל שור: לא, זה רק - - -

אמנון כהן: לא, לא מכיר.

אמנון כהן: איזה ועדות פטור היו?

אורי מקלב: ודאי, היו ועדות, היו בתוך רשות הכבאות.

אורי מקלב: יש אנשים שנשרפו להם - - -

אמנון כהן: איזה ועדת פטור יש?

שמעון בן-נר: ועדת הנחות.

שחר איילון: ועדת הנחות.

אמנון כהן: ממשיכה?

שחר איילון: ודאי.

מירי פרנקל שור: איפה?

אמנון כהן: היא תמשיך להיות?

חיים געש: היא לא מופיעה בחוק החדש.

מירי פרנקל שור: היא לא מופיעה.

שמעון בן-נר: זו ועדת הנחות.

חיים געש: היא לא מופיעה בחוק החדש.

חיים געש: אין ועדת הנחות.

אמנון כהן: שנייה-שנייה, לאט-לאט.

אורי מקלב: אני מציע שהמחאה החברתית - - -

חיים געש: בן-נר, זה לא מופיע.

חיים געש: ועדת הנחות לא מופיעה בחוק.

מירי פרנקל שור: זו לא ועדת הנחות.

קריאות: - - -

אמנון כהן: אחד-אחד, חבר'ה, אני לא שומע.

שחר איילון: קודם כל, יהיו הרבה הנחות.

שחר איילון: ביקשנו מהאוצר לגרום לכך שהוא יתקצב את שירותי הכבאות שאנחנו נותנים.

שחר איילון: בא הכבאי, מכבה שריפה בדירה, לאדם לא נשארת אגורה.

שחר איילון: נשאר ללא כל.

שחר איילון: אפילו פנקס הצ'קים נשרף לו.

שחר איילון: אחרי שבועיים היו שולחים לו חשבון מהכבאות, תשלם 1,000 שקלים על מים ועוד 500 שקלים על הרכב.

שחר איילון: אנחנו חושבים שזה לא בסדר, זה גורם לנו לתדמית גרועה, זה פוגע באזרח שגם ככה נשרף לו הכול, ולכן, אמרנו, בואו תתקצבו את זה, זה לא סכומים גדולים, ואז לא צריך ועדת ערר לכבאות, כדי שאחר כך הוא יגיד, למה שלחתם לי את זה.

שחר איילון: אז זה מתייתר.

שחר איילון: הדבר השני - - -

אמנון כהן: איפה ועדת ערר?

שחר איילון: לא צריך את ועדת ערר, כי אנחנו לא רוצים לשלוח להם את הצ'ק.

קריאה: אתה מדבר על משהו אחר – זה ועדת ערר?

אמנון כהן: מי ישלם?

אמנון כהן: האוצר ישלם?

יוליה שמאלוב-ברקוביץ: אבל את הצ'ק אתה צריך לשלוח.

יוליה שמאלוב-ברקוביץ: רגע, אדוני היושב-ראש, אני יכולה בבקשה.

אמנון כהן: שנייה, שאלמד את זה.

אמנון כהן: מי ישלם היום?

אמנון כהן: אתה אומר, לא רוצה ועדת ערר, כי לא אקח ממנו כסף.

שחר איילון: הרשות.

שחר איילון: אם הרשות רוצה לערער - - -

אמנון כהן: לא, אתה אומר שלא צריך את ועדת ערר, כי אני לא פונה אליו בכלל.

עודד ברוק: צריך להבחין בין שני דברים – אחד, פעילות מבצעית "פרופר" שעליה דיבר הנציב עכשיו, והשני, זה כאשר בן-אדם מבקש לקבל שירותים.

עודד ברוק: זאת אומרת, הוא רוצה עבור צורך פרטי שלו – הוא עושה אירוע גדול, הוא רוצה שירותים.

עודד ברוק: על זה מדובר בוועדת ערר הזאת.

אמנון כהן: כבוד השר, יש מקום פה.

יוליה שמאלוב-ברקוביץ: רגע, אדוני היושב-ראש, אני מבקשת לדבר.

אריאל אטיאס: לא ראיתי אותך הרבה זמן.

אמנון כהן: איך יכול להיות דבר כזה.

יוליה שמאלוב-ברקוביץ: אדוני היושב-ראש, יש עוד נקודה שאני רוצה לומר.

אמנון כהן: בבקשה, גברתי, כבוד חברת הכנסת יוליה שמאלוב-ברקוביץ.

יוליה שמאלוב-ברקוביץ: ניסיתי לשנות את הסגנון שלי.

אמנון כהן: אי-אפשר לא לשים לב, את בוכרית מוכשרת, כן.

יוליה שמאלוב-ברקוביץ: קורים מקרים גם – וקיבלתי פנייה כזאת מבן-אדם שנשרף לו הבית לחלוטין.

יוליה שמאלוב-ברקוביץ: כיבוי אש הגיע – זה אמיתי - -

אמנון כהן: אתה פורש בשיא?

יוליה שמאלוב-ברקוביץ: - - אתם בטח יודעים על מה אני מדברת.

יוליה שמאלוב-ברקוביץ: טיפלו לו בשריפה, לבן-אדם לא נשאר כלום, לא רק צ'קים נשרפו, גם תמונות – החיים שלו הלכו.

יוליה שמאלוב-ברקוביץ: אחרי תקופה מסוימת הוא מקבל 6,000 שקלים תשלום עבור הטיפול – תסבירו לי איך אנחנו פה – אני חושבת שזה דבר, אני חושבת שזה די מה שדיבר חבר הכנסת מקלב, לא רק על ההפגנות, גם מבחינת זה שאנחנו רגילים שאתה מזמין אמבולנס, משלם 800 שקלים, אחרי זה אנשים מעדיפים לא להזמין אמבולנס.

יוליה שמאלוב-ברקוביץ: זה נשמע לי קצת מטורף, זה מקרה אמיתי, ואני דורשת לדעת מה קורה בחוק הזה, האם אנחנו מבטלים את הדבר הזה?

יוליה שמאלוב-ברקוביץ: כן, שהאוצר ישלם.

יוליה שמאלוב-ברקוביץ: שאלתם מי – האוצר.

יוליה שמאלוב-ברקוביץ: בשביל זה אנחנו משלמים מס, מע"מ, מה שאתה רוצה.

יוליה שמאלוב-ברקוביץ: מדינת מסים, יש מספיק כסף, לא יכול להיות שנשרף לבן-אדם הבית, הוא מקבל 6,000 שקלים לשלם.

אמנון כהן: העלית נקודה חשובה ביותר.

יוליה שמאלוב-ברקוביץ: ואפרופו – לשלוח צ'ק, אתם צריכים לשלוח לו באמת צ'ק.

אמנון כהן: כן, תודה.

אמנון כהן: עודד.

עודד ברוק: על זה בדיוק יושבת ועדה, כפי שאמר הנציב, אנחנו הצענו שעל פעילות מבצעית לא יגבו כספים.

עודד ברוק: כרגע עדיין הוועדה לא סיימה את עבודתה והמצב יישאר כפי שהוא כרגע.

יוליה שמאלוב-ברקוביץ: אבל בוא ננצל את החוק הזה עכשיו, פשוט – אדוני היושב-ראש - - -

אורי מקלב: הוא ענה – אסביר לך בשפה שלנו, הוועדה הזאת קיימת, מתקיימת והוקמה בשביל הדברים הציבוריים.

אורי מקלב: הוא חושב שרשות הכבאות משיתים עליו הרבה כסף, יש לו רשות לערער, למה אתם לוקחים היום מחיר כזה וכזה.

אורי מקלב: אבל כל הבקשות לפטורים שהיו עד היום, עדיין כמו שאמרנו שריפה, אדם נשרף לו הרכב והגיעו – דברים שמי שעבר את זה יודע, שהמקרים הכי קשים באמת מגיעים לפטור בוועדת הנחות.

אורי מקלב: הוא אומר כרגע שוועדות הפטור לא מתבטלות, אנחנו רוצים לשמוע טוב, שהן לא מתבטלות והרשויות יקימו אותן או ועדות הכבאות בכל מקום ימשיכו להתקיים.

יוליה שמאלוב-ברקוביץ: אז בוא תוודא את זה עכשיו, ננצל את החוק.

שחר איילון: מה שאומרת חברת הכנסת בעייתי, אסביר למה.

שחר איילון: יושבת על זה עכשיו ועדה.

שחר איילון: לאזרח הקטן שאין ביטוח ואין לו שום דבר – אנחנו לא רוצים לחייב אותו.

שחר איילון: אנחנו רוצים פטור, כי כמות האגרות שאנחנו גובים בתחום הזה או הכספים בהחזרים היא לא גדולה.

שחר איילון: יחד עם זאת, נשרף מפעל גדול, יש לנו שם הוצאות גדולות, יש להם חברת ביטוח, לכן, הוועדה יושבת, שאת חברות הביטוח כן לחייב.

יוליה שמאלוב-ברקוביץ: לא, אבל תחזור לנקודה שלי, אל תזרוק את זה בצורה כזאת - - -

אורי מקלב: הם לא פונים אליך.

אמנון כהן: לא הוא אמר שני מסלולים.

יוליה שמאלוב-ברקוביץ: אבל הוא אומר שהסכומים לא גדולים.

יוליה שמאלוב-ברקוביץ: 3,000 שקלים וגם 1,000 שקלים לבן-אדם שאיבד את ביתו ואת כל הרכוש שלו, זה הרבה כסף, גם 500 שקלים זה הרבה כסף.

אמנון כהן: כן, ודים.

אמנון כהן: - - - שלא לחייב את האזרח.

ודים גודון: צריך להבהיר שיש פה שתי נקודות, קודם כל, עניין התשלום צריך לשים את זה בצד.

אמנון כהן: את המיקרופון אל תשים בצד.

דוד אזולאי: דבר לרמקול, זה חשוב שנשמע מה שאתה אומר.

דוד אזולאי: אתה אומר דברים חשובים.

שחר איילון: זה מוסדר בחוק החדש הזה.

עודד ברוק: הוסדר.

ודים גודון: לגבי הנקודה שהועלתה פה – נכון, יש עכשיו ועדה במשרד לביטחון פנים שבוחנים את כל האגרות.

ודים גודון: האגרות שמתקבלות מאזרחים באירועים מבצעיים – מדובר בסדר גודל, אם אני לא טועה, של 12 מיליון שקלים.

ודים גודון: המטרה של הוועדה הזאת, אדוני היושב-ראש - - -

ישעיהו בר דב: - - -

ודים גודון: של האגרות האלה על מבצעים.

יוליה שמאלוב-ברקוביץ: מי משלם את האגרות האלה?

ודים גודון: אדוני היושב-ראש, אגיד לכם מה הוועדה דיברה - - -

אמנון כהן: שנייה, עוד בעיה שעליה אנחנו מקבלים פניות, בן-אדם שגר באזור הדרום, קיבל טיל ישיר לבית - - -

קריאה: לא, לא, זה משהו אחר.

קריאות: - - -

אמנון כהן: לא פיצו אותו.

קריאות: - - -

שחר איילון: אתם הסדרתם את זה.

אמנון כהן: אתם הסדרתם עכשיו בחוק.

אמנון כהן: כן, גם את זה צריך להסדיר.

שחר איילון: אבל זה הוסדר בחוק הזה, החדש.

אמנון כהן: הגיע הזמן.

אמנון כהן: תודה רבה.

יוליה שמאלוב-ברקוביץ: אבל מי משלם אגרות?

יוליה שמאלוב-ברקוביץ: אתה אומר 12 מיליון שקלים לאגרות - - -

אמנון כהן: שנייה, בוא נשמע את זה.

אמנון כהן: כן.

ודים גודון: הנקודה הזו שהעליתם הוסדרה פה בחוק.

ודים גודון: לגבי השאלה שהועלה פה עכשיו – יש פה את הוועדה הזאת שבוחנת את כל השורה של האגרות.

ודים גודון: הוועדה הזאת לוקחת את האגרות האלה ובסוף את התקציב שמתקבל מהאגרות האלה, סדר גודל של 10% - - -

אמנון כהן: מכוח איזו ועדה זו?

דוד אזולאי: להגדיל למי שיש ביטוח.

ודים גודון: מכוח המשרד לביטחון פנים.

יוליה שמאלוב-ברקוביץ: מה זה האגרות האלה?

אמנון כהן: איפה - - -

ודים גודון: אני רוצה להגיד לוועדה - - -

יוליה שמאלוב-ברקוביץ: מי משלם את האגרות?

יוליה שמאלוב-ברקוביץ: סליחה - - -

ודים גודון: רגע, אפשר לדבר פה?

יוליה שמאלוב-ברקוביץ: אני שואלת אותך מה זה האגרות האלו.

אמנון כהן: יוליה, דקה אחת.

אמנון כהן: תני לו.

אמנון כהן: רגע, לפני האגרות.

יוליה שמאלוב-ברקוביץ: שיסביר מה זה האגרות, כי אני רוצה לדעת האם יש מס חדש על הציבור?

אמנון כהן: לא, אין דבר כזה.

יוליה שמאלוב-ברקוביץ: אז שיסביר מה זה האגרות.

ודים גודון: יש הרבה מאוד אגרות.

ודים גודון: הרשות לכבאות גובה הרבה מאוד אגרות גם מהאזרחים היום וגם ממפעלים וגם מגופים אחרים, בעיקר בגין העסקה בשכר וגם בגין הפעילות שלהם.

ודים גודון: המטרה לקחת טיפה יותר, להעלות את האגרות האלה שגובים מגופים גדולים, ממפעלים, מגופים שיש להם ביטוח, אדוני היושב-ראש, ולהקטין או לבטל את האגרות האלה שהאזרחים משלמים, שמדובר בסדר גודל של 10–12 מיליון שקלים, שזה כ-8%–9% מסך האגרות המתקבלות מהכבאות – זו המטרה.

דוד אזולאי: - - -

ודים גודון: נבוא כמובן לוועדה לאישור עם שינוי האגרות האלה, בסוף הוועדה צריכה לאשר את זה.

יוליה שמאלוב-ברקוביץ: מה זה האגרות?

יוליה שמאלוב-ברקוביץ: זה האגרות ש - - -

אמנון כהן: אנחנו לא דנים באגרות עכשיו.

יוליה שמאלוב-ברקוביץ: אני רוצה לדעת מה זה אגרות.

אמנון כהן: אז הם אומרים לך שיש אגרות קיימות, יש להם תעריפים, זה - - -

יוליה שמאלוב-ברקוביץ: רגע, אני ואתה נשלם אגרה בשביל הרשות?

אמנון כהן: כן.

יוליה שמאלוב-ברקוביץ: זאת אומרת שזה לא אגרת חוק.

יוליה שמאלוב-ברקוביץ: אם נשרף לי הבית, שלא נדע, יש לי אגרה – עונש.

ודים גודון: כן.

אמנון כהן: כן.

יוליה שמאלוב-ברקוביץ: זה מה שהוא אומר, שיש אגרה שאם נשרף לבן-אדם הבית - - -

אמנון כהן: על כל פעילות שאת מזמינה את כיבוי אש – נניח שהדלת נתפסה, מנעול נתקע, לא יכול לפתוח, מזמינה כבאי, משלמת על זה.

יוליה שמאלוב-ברקוביץ: על מנעול שנתקע זה נשמע לי הגיוני.

יוליה שמאלוב-ברקוביץ: אני מדברת על שריפה בלבד.

ודים גודון: עכשיו נציג הכבאות יסביר את כל זה.

דוד אזולאי: מה עם הצפה של הבית?

יוליה שמאלוב-ברקוביץ: אני לא יודעת אם זה כיבוי.

דוד אזולאי: מזמינים כיבוי.

אמנון כהן: הגענו לסעיפים 38, 39.

מירי פרנקל שור: לגבי סעיף 38 – אני ממשיכה.

מירי פרנקל שור: הסברתי על הרכב הוועדה.

מירי פרנקל שור: לסעיף קטן (ב) אין הערות.

מירי פרנקל שור: לסעיף קטן (ג) – ההחלטה בערר טעונה הסכמת יושב-ראש.

מירי פרנקל שור: ועדת הערר היא לא החלטה שיש לה זכות וטו, אלא היא תהיה רק "לגבי הקצאת כבאים וציוד לאירוע או לפעולה ומספר הכבאים וכמות הציוד הדרושים לשם שמירה על הציבור מהתרחשות אירוע כבאות והצלה באירוע או בפעולה כאמור".

מירי פרנקל שור: רק לגבי התנאי הזה יהיה ליושב-ראש הוועדה, שהוא נציב או סגנו, זכות וטו.

מירי פרנקל שור: אני עוברת לסעיף 39 – ייעוד התשלומים.

מירי פרנקל שור: "התשלומים שיתקבלו בשל הקצאת כבאים וציוד בתשלום לפי פרק זה ייווספו לתקציב רשות הכבאות וההצלה" אנחנו מבקשים להוסיף, "לשם כיסוי הוצאות הקצאת הכבאים - - -

אמנון כהן: עודד מסכים.

עודד ברוק: - - -

מירי פרנקל שור: רק שנייה, רק דקה.

מירי פרנקל שור: "והציוד לפי סימן זה ובהתאם לפקודות כבאות והצלה".

מירי פרנקל שור: מה שבעצם מוצע כאן, שהתשלומים שיתקבלו בשל הקצאת כבאי בתשלום שהציבור משלם, ילכו לתקציב רשות הכבאות וההצלה.

מירי פרנקל שור: כפי שאמרתי, הסעיף הזה הוא בעצם תמונת ראי של הסדר שקבוע לגבי שוטרים בשכר וגם בהתאם להוראות סעיף 102ו לחוק המשטרה, יש הגבלה על השימוש בכספים.

מירי פרנקל שור: סעיף 102ו(א) קובע ש"התשלומים שיתקבלו בשל העסקת שוטרים בתשלום לפי פרק זה ייווספו לתקציב משטרת ישראל וישמשו לשם תשלום לשוטרים שהועסקו כאמור, לכיסוי הוצאות המשטרה בהעסקת שוטרים בתשלום ולרווחת כלל השוטרים ובני משפחותיהם".

אמנון כהן: מקביל, אותו דבר.

מירי פרנקל שור: ולכן, אנחנו סוברים – רק שנייה, שחר – שיש להשוות את התפיסה לגבי שוטרים בשכר, כאשר אני מפנה את תשומת לב הוועדה לדוח מבקר המדינה לגבי קבל תרומות.

מירי פרנקל שור: לא היו נהלים, לא היו הנחיות.

מירי פרנקל שור: לכן, אני חושבת שגם לעניין זה על הנציב לקבוע הנחיות בנושא.

אמנון כהן: זה חשוב בשבילך, לא בשבילי.

אמנון כהן: תגיד קיבלתי.

שחר איילון: זו לא תרומה, זה עבור עבודה קשה שאנחנו עושים.

אמנון כהן: בסדר, יישר כוח.

אמנון כהן: נועה, מה מפריע לך בסעיף 35?

אמנון כהן: אני רוצה להצביע – מהר, 11:30.

נועה בן אריה: צריכה להיות הבחנה בין המצב שבו יש לנו את האיגודים שזה האיגודים והרשויות המקומיות, לבין מצב שבו יש מחלקות עירוניות.

נועה בן אריה: עד היום מחלקות עירוניות לא שילמו לעצמם את התקציבים.

נועה בן אריה: מה שאנחנו מציעים בהקשר הזה, שלהבדיל מהאיגודים שישלמו לפי מה שקבעת בנוסח, כמו מה שהיה הוא שיהיה.

נועה בן אריה: לגבי רשויות מקומיות, שבהן יש מחלקה פנימית שמעולם לא שילמה – בתקופת המעבר, דהיינו בתקופת שלוש שנים-ארבע שנים, מה שייקבע, שבהן מעבירים תקציב של הרשות המקומית - -

אמנון כהן: שיעור קיזוז?

נועה בן אריה: - - יהיה קיזוז של התשלומים הללו, ולאחר מכן נעביר את התשלומים, כיוון שהרשות עד היום לא שילמה.

שמעון בן-נר: מה פתאום – שילמה.

נועה בן אריה: לא שילמה לעצמה.

שמעון בן-נר: סליחה, הכבאים באו בהתנדבות?

נועה בן אריה: אבל זה שלה - - -

קריאות: - - -

אמנון כהן: היה לך שבוע, אבל אי-אפשר לקבל את ההערה.

אמנון כהן: אנחנו ממשיכים להצבעה.

שחר איילון: רגע סעיף 39.

נועה בן אריה: - - -

מירי פרנקל שור: לא, אם עושים את זה, את צריכה לעשות את זה לכולם.

מירי פרנקל שור: יש כל כך הרבה איגודים שיש שם מסלול – במחלקה העירונית, כמה יש לך?

מירי פרנקל שור: אם - - -

קריאה: - - -

אמנון כהן: מה שהיה זה מה שיהיה.

אמנון כהן: כשנעבור לאגרות בסעיף 83.

אמנון כהן: מירי, מספיק.

אמנון כהן: תודה, מצביעים.

אמנון כהן: 34 עד 39 כולל התיקונים.

אמנון כהן: מי בעד?

אמנון כהן: מי נגד?

יוליה שמאלוב-ברקוביץ: אולי אהיה במקומו, אגיד נגד.

אמנון כהן: את לא יכולה להיות נגד.

אמנון כהן: בעד – 3

אמנון כהן: נמנעים – אין

אמנון כהן: הסעיפים אושרו.

אמנון כהן: אנחנו בסעיף הזה מפסיקים את ההצבעות.

אמנון כהן: מה שאני מבקש ממשרד האוצר, מאגף החשבות ומכל מי שקשור לסיים את ההסכמים, ביום שני אני מחדש את ההצבעות.

אמנון כהן: אם תביאו לי עד אז גם את ההסכמים, אני גומר את הכול, כולל מליאה אביא לך באותו היום, אבל אם לא תביא, בעיה מסוכנת.

אמנון כהן: קק"ל, תסיימו גם.

קריאה: - - -

דוד אזולאי: לא, תגידו לי, אם לא תגיעו להבנות אגיש הסתייגות.

אמנון כהן: אותו דבר עובדים, איפה אתם?

אמנון כהן: איפה הם?

אמנון כהן: הם הלכו.

אמנון כהן: אני מבקש לסיים, כי פתאום אשאר ולא רוצה לעבוד בלי העובדים.

אמנון כהן: אני צריך לקבל גם חוזים אישיים בכתב.

רותם פלד: כמו שאמרנו, הכול עם העובדים נסגר.

אמנון כהן: לא, אקבל מכתב לגבי החוזים האישיים – עד יום שני תביא לי את המכתב.

אמנון כהן: ביום שני המשך הצבעות.

אמנון כהן: להביא את הכבאיות.

אמנון כהן: הישיבה נעולה.